Novi Peugeot 208 biće skuplji od konkurencije - BIGportal.ba\nNovi Peugeot 208 biće skuplji od konkurencije\nAugust 7, 2019 August 7, 2019 052\nPeugeot je prije nekoliko mjeseci predstavio novu generaciju gradskog kompakta 208 od koga ima velika očekivanja.\nAtraktivan dizajn i savremena tehnologija garantuju popularnost među kupcima, ali bi kontraefekat mogla da napravi cena.\nPrema poslednjim informacijama, Peugeot 208 će najverovatnije biti skuplji od glavnih konkurenata Forda Fieste i Volkswagen Pola.\nPrimera radi, na određenim tržištima Fiesta kreće od 17.400 evra, a Polo od 17.200, dok se za 208 očekuje da početna cena bude oko 17.700 evra u Active opremi i sa najslabijim 1,2-litarskim benzincem od 75 KS.\nSnažnija verzija sa 99 KS će kretati od 18.900 evra, u Allure opremi od 20.520 sa manuelnim, a 21.700 sa osmostepenim automatskim menjačem.\nElektrični e-208 sa 135 KS će krerati od 31.200 evra do 36.200, ali u zavisnosti od države do države kupci će dobijati dražavne beneficije, negde u iznosu oko 4.000 evra.\nPeugeot 208 na struju ubrzava za 8,1 sekundi uz autonomiju od 340 KM, a za punjenje baterije do 80% kapaciteta je potrebno pola sata sa brzim punjačem 100 kW, dok je na “kućnoj” utičnici potrebno oko osam časova.\nOpljačkali dva miliona $ u zlatnim novčićima\nNEVS nastavlja tamo gdje je stao Saab 9-3\n“Armejci” deklasirali Fenerbahče, sjajno veče Milutinova


Vesti online / Vesti / Srbija / Palma odgovorio na "pitanje od milion dolara"\nPalma odgovorio na "pitanje od milion dolara"\nPredsednik Jedinstvene Srbije Dragan Marković Palma izjavio je kako nije u vlasti i tako razrešio nedoumicu lidera PUPS i ministra bez portfelja Milana Krkobabića, koji je jutros izjavio da je to "pitanje od milion dolara" i da ga treba uputili predsedniku SPS Ivici Daciću.\nNe da svoj glas Ani Brnabić: Dragan Marković Palma\n- Nisam u vlasti, ali ćemo podržati sve što je dobro za Srbiju - rekao je Marković Tanjugu, posle sednice Skupštine grada Jagodine, kojoj je predsedavao.\n- Naš stav o tome zašto nismo glasali za premijerku Anu Brnabić je poznat odavno, a danas ni kancelarka Nemačke Angela Merkel nije glasala za Zakon o istopolnim brakovima - rekao je Marković.\n- U JS su porodični ljudi i nismo glasali za one koji nemaju porodicu. U redu je ako neko nema porodicu zbog neke medicinske kontraindikacije, ne daj bože, ali, ovde je nešto drugo u pitanju - dodao je Marković.\nPitanje od milion dolara: Kom će se carstvu privoleti Palma?\nSRBIJA Palma: Ana Brnabić nije moj premijer\nSRBIJA Palma pozvao prvu gej ministarku u Jagodinu: Evo šta mu je poručila\nSRBIJA Palma: Raspišite izbore sutra ili da radimo\nSRBIJA Neće svi kod Vučića: Jagodinski PUPS prešao kod Palme


Brnabić: Priznanje Kosova ne bi bio kompromis\n► Brnabić: Priznanje Kosova ne bi bio kompromis\nPremijerka Srbije Ana Brnabić izjavila je da se mora postići kompromis oko Kosova, ali da ni priznanje nezavisnosti ni insistiranje da Kosovo pripada Srbiji nisu kompromisna rešenja.\nBrnabić je u intervjuu dnevniku Velt rekla da su odnosi s Prištinom za "Srbe teški i emocionalni" i da je predsednik Aleksandar Vučić učinio hrabar i odgovoran korak kada je počeo interregionalni dijalog, pošto je dotle svaki razgovor bio tabu.\n"Kosovo je bilo Srbija. Tačka. Sada moramo naći kompromis. Srbija nikada neće priznati nezavisno Kosovo. To ne bi bio kompromis. A kada bismo i dalje insistirali da Kosovo pripada Srbiji, kompromis ne bi bio moguć", rekla je Brnabić.\nPremijerka je rekla da obe strane moraju da izađu iz udobne zone svog uvreženog načina razmišljanja i ocenila da Priština to do sada nije učinila, preneo je Dojče vele.\nOna je rekla da Priština nije počela da sprovodi osnovu Briselskog sporazuma - uspostavljanje Zajednice srpskih opština, kao i da se povećao broj napada na Srbe na Kosovu što, prema njenim rečima, "ukazuje da bi namera Prištine mogla da bude i da se oteraju svi Srbi" što Srbija neće dopustiti.\n"Srbija je spremna za razgovore. Ali za to nam je potreban partner", rekla je ona.\nPovodom mogućeg ulaska Srbije u Evropsku uniju 2025. godine, Brnabić je rekla da je to samo orijentacioni datum koji nije garancija, ali datum koji je moguć ako Srbija bude radila efikasno.\nBrnabić je rekla i da Evropa ne treba da se brine zbog dobrih odnosa Srbije i Rusije, jer je EU strateški fokus Srbije, koji Rusija razume, baš kao što i Evropska unija razume tradicionalno bliske odnose Beograda i Moskve.\nPremijerka Srbije je rekla da srpska policija i vojska dobro sarađuju sa susednim državama i agencijom EU za zaštitu granica Fronteks po pitanju migranata i da će to dalje činiti.\n"U izbegličkoj krizi smo vratili sa granice više od 40.000 osoba koje su htele da uđu ilegalno. To ćemo i dalje činiti. Zato svaka buduća zajednička migraciona politika mora da obuhvati i balkanske države. Ako zajednička politika sa EU bude fer i u skladu sa dogovorenim, i mi ćemo u njoj učestovati", rekla je ona.\nBrnabić je rekla da u Srbiji sada ima 4.000 izbeglica i da 500 izbegličke dece ide u srpske škole.\npriznanje kosova /\nKosovu je radi obezbeđenja mira potreban sveobuhvatan sporazum sa Srbijom uz obostrano priznanje, izjavio je ambasador SAD u Prištini Filip Kosnet u čestitki povodom 11. godišnjice proglašenja...\nMinistar spoljnih poslova Srbije Ivica Dačić ocenio je danas da kosovski Albanci povodom 11. godišnjice proglašenja nezavisnosti Kosova "nemaju čemu da se raduju", jer je kako je...\nPremijer Kosova Ramuš Haradinaj izjavio je danas na svečanoj sednici Vlade Kosova povodom 11. godišnjice nezavisnosti da se Kosovo suočava sa mnogim izazovima, ali da nema luksuz za vraćanje...


Drugi kontingent pomoći Vlade Srbije za Republiku Srpsku stigao u Banjaluku – Novosti Plus\nBanjaluka Dešavanja Humanitarne akcije Poslednje vijesti Republika Srpska\nDrugi kontingent pomoći Vlade Srbije za Republiku Srpsku u borbi protiv novog virusa korona stigao je u Banjaluku. Iz Ministarstva zdravlja i socijalne zaštite Republike Srpske, koje je u popodnevnim časovima zaprimilo pomoć, saopšteno je da je Vlada Srbije 2. aprila donijela zaključak da 10.000 litara rastvora natrijum hipohlorita donira Vladi Srpske.\n“Ovaj zaključak realizovalo je Ministarstvo poljoprivrede Srbije, a donirano sredstvo za dezinfekciju proizvod je Javnog komunalnog preduzeća /JKP/ `”Vodovod i kanalizacija` Novi Sad”, navodi se u saopštenju. Natrijum hipohlorit je sredstvo koje je preporučeno za dezinfekciju površina, prostora i objekata, ali i za dezinfekciju vode za piće.\n← Stevandić: Dovoljan broj respiratora UKC-u, a očekuju se i novi\nMINISTAR KLOKIĆ IZAŠAO IZ KARANTINA →


Razvijanje rešenja za oblast zdravlja i brige je uključeno u osnovne kompetencije kompanije Hagleitner. Nakon dugogodišnje saradnje sa zdravstvenim ustanovama, bolnicama i domovima za negu, znamo koji su proizvodi potrebni i kako da Vas podržimo u Vašim zadacima.\nRešenja, koja Vam nudimo, ispunjavaju moderne higijenske standarde, olakšavaju svojim intuitivnim rukovanjem radnu svakodnevnicu i povećavaju compliance od saradnika. Saradnja sa spoljnim ekspertima daje nam mogućnost za proširenje higijenskih usluga, na primer, da nudimo individualne obuke i provere higijene.\nViše možete saznati u video snimku koji je ovde dat iz bolnice St. Josef Paderborn.\nPodni stalak za dezinfekciju ruku - WHITE\nHagleitner - Zdravstvo & nega


Federer je na Australijan openu izgubio u polufinalu od Novaka Đokovića, koji je na kraju osvojio titulu, osmu u Melburnu.\nKeš, koji je 1987. osvojio Vimbldon, veruje da Federer može da osvoji još jednom jedni grend slem turnir koji se igra na travi, kojih za sada ima osam.\nNovak Đoković je osmi put pozirao u Albert parku\n- Federer ima šansu – verovatno samo još jednu pravu šansu – da osvoji još jednu titulu na Vimbldonu. Verujem da je on i dalje među najboljima na travi, i dalje je dovoljno dobar - rekao je Keš za "BBC Radio 5".\nPedesetčetvorogodišnji Austarlijanac kaže da nije sve u kvalitetu.\n- Svaka manja povreda ili korak unazad za starije igrače su ogroman problem. Svaki turnir je drugačiji i zavisi od toga šta se desi pre mečeva i povreda - dodaje Keš.\nOn je prokomentarisao i GOAT borbu, koju bi mogao da odluči broj osvojenih grend slem titula (Federer 20, Nadal 19, Đoković 17).\n- Pogledajte koga je Đoković pobeđivao u finalima. Pobedio je Congu i Andersona, ali je uglavnom pobeđivao Mareja, Nadala i Federera. Manje-više je samo njih i pobeđivao i to je izuzetan način da nakupite grend slem titule. O njihovim uspesima morate da pričate pojedinačno i veoma je teško odlučiti se za najvećeg svih vremena - jasan je Keš.


ŠOSO "Milan Petrović" - USPEŠNO UČEŠĆE NA KONFERENCIJI NOVE TEHNOLOGIJE U OBRAZOVANJU\nPočetna Aktuelnosti USPEŠNO UČEŠĆE NA KONFERENCIJI NOVE TEHNOLOGIJE U OBRAZOVANJU\nMeđu 40-tak uglednih izlagača na sajmu, kroz video i štampane materijale, prikazali smo na koji način koristimo IKT u nastavi, rehabilitaciji i društvenom životu učenika i korisnika.\nBrojni ugledni gosti obišli su naš štand. Iskoristili smo priliku da im predstavimo ono što radimo, ali i da dogovorimo načine za saradnju i dalju razmenu iskustava. Između ostalih ugostili smo njegovu ekselenciju ambasadora Velike Britanije u Srbiji, gospodina Denisa Kifa sa suprugom, ministra prosvete i kulture Republike Srpske, prof. Daneta Maleševića i predsednicu Zajednice škola za obrazovanje dece sa smetnjama u razvoju Srbije, gospođu Radu Rakočević, državnu sekretarku u Ministarstvu obrazovanja, prosvete i tehnološkog razvoja Republike Srbije, gospođu Snežanu Marković i druge, stručnjaci za nove tehnologije u obrazovanju dece sa smetnjama u razvoju, Loren Denijer i Džon Galovej.\nTokom dva dana konferencije, na štandovima izlagača bilo je zanimljivih prezentacija i predavanja. Naše koleginice Mirjana Lazor i Nevena Ivković, kao ugledne nastavnice Microsofta, predstavile su rad "Kinect i XBox u rehabilitaciji mladih sa invaliditetom".\nPored toga, Mirjana Lazor je u konferencijskom delu programa izložila rad "Kreiranje digitalnoh materijala u inkluzivnom srednjem stručnom obrazovanju".


► Kancelarija: Na Kosovu nema uslova za fer suđenje Srbima\nIz tog tela Vlade Srbije su ocenili da "u atmosferi političke radikalizacije u Prištini i sve otvorenijih šovinističkih izjava i poteza tamošnjih političkih aktera, ne postoje pretpostavke da se ovaj predmet procesuira u skladu sa osnovnim demokratskim standardima".\n"Iskustvo nas je naučilo da gotovo svi postupci ove vrste bivaju okončani oslobađanjem osumnjičenog, i to nakon višemesečnih pritvora, i smatramo da je i ovaj slučaj deo kampanje kojom treba da se smanji revolt i nezadovoljstvo albanske javnosti na Kosovu i Metohiji zbog početka rada specijalnog suda za zločine OVK", stoji u saopštenju.\n"Srbi su tokom sukoba na Kosovu i Metohiji branili svoju zemlju i ognjišta, i ne sme se dozvoliti da ljudi budu krivično gonjeni zato što su branili svoje kuće i porodice", ocenili su iz Kancelarije za Kosovo i Metohiju.\nSpecijalno odeljenje Osnovnog suda u Prištini odredilo je jednomesečni pritvor državljaninu Srbije Nenadu Arsiću zbog sumnje da je tokom sukoba na Kosovu počinio ratni zločin, preneo je ranije danas portal Kosovo onlajn.\nUniverzitetski profesor i politički analitičar iz Prištine Miljazim Krasnići rekao je da je vrlo skeptičan po pitanju ishoda dijaloga u Briselu, dodajući da je iluzorno očekivati da Srbija...


PAZI, SNIMA SE! Pogledajte koliko je srpskih razgovora uhvaćeno na Viberu (FOTO)\nAutor: Glas javnosti 27.01.2022. u 12:14\nViber aktivno koristi više od 90 odsto vlasnika pametnih telefona u našoj zemlji, a prema podacima, a ovaj servis komunikacije tokom prošle godine zabeležio je rast od 12 odsto u broju ostvarenih poziva i poslatih poruka.\n„Ovo znači da su Srbi obavili oko 1.5 milijardi poziva, proveli 120 miliona sati u glasovnim i tekstualnim razgovorima na Viberu – i slali u proseku 1000 poruka svake sekunde kroz ovu aplikaciju. Korisnici u našoj zemlji su – očekivano – najčešće pozivali svoje sagovornike i slali najveći broj poruka na dane omiljenih domaćih praznika – na novogodišnje veče, Dan žena i Dan zaljubljenih. 830 miliona stikera je oplemenilo četove među korisnicima u Srbiji tokom 2021. godine”, navode iz kompanije Rakuten Viber, nakon objavljivanja statističkog izveštaja za 2021. godinu.\nViber, jedno od vodećih imena među servisima za glasovne komunikacije i instant razmenu poruka, prepoznat je i kao aplikacija broj 1 za četovanje kod nas.\nTokom protekle godine, Viber je proslavio svoju jedanaestu godišnjicu – i tom prilikom ostvario važnu prekretnicu u vidu 1 milijarde instalacija na Androidu, a predstavio i AR Objektive kroz partnerstvo sa kompanijom Snap Inc. Objektivi su zabeleženi kao još jedan značajan uspeh u razvoju kompanije, jer su korisnici iz Srbije kreirali preko 3 miliona Objektiva od njihovog uvođenja na platformu – avgusta prošle godine.\nTELENOR MENJA IME U SRBIJI: Stiže novi brend, a evo šta korisnici dobijaju\nStvoreni da razvesele komunikaciju među sagovornicima, Viber Objektivi su takođe dostupni brendovima i organizacijama za ostvarenje njihovih marketinških strategija. Objektivi predstavljaju značajno pojačanje već prisutnim kolekcijama stikera na aplikaciji, koji omogućavaju korisnicima da se vizuelno izraze kroz svoje četove – a brendovima mogućnost da na prirodan i neinvazivan način povećaju svest o sebi među svojom potrošačkom publikom i približe ih svojim aktivnostima.\nRast od 21 odsto u broju čet botova, uz povećanje od 65 odsto u segmentu interakcija sa čet botovima;\nPovećanje od 41 odsto u broju otvorenih novih naloga za poslovnu razmenu poruka (uz globalno povećanje od 55 odsto);\nSveopšte povećanje od 66 odsto u broju isporučenih Viberovih poslovnih poruka. Broj transakcionalnih poruka (porudžbina, praćenja isporuke pošiljki, podsetnika za sastanke) porastao je za 25 odsto, promotivnih poruka (posebenih ponuda, popusta) za 71 odsto i konverzacijskih poruka (podrška kupcima) za impresivnih 104 odsto.\nViše od 8.500 brendova širom sveta se danas oslanja na Viberova rešenja za poslovnu komunikaciju kako bi najneposrednije održavala svoje odnose sa kupcima i korisnicima svojih usluga.\nKako navode u saopštenju, brendovi su takođe u mogućnosti da plasiraju svoje reklamne sadržaje kako bi povećali njihovu primećenost i privukli nove korisnike. Prošle godine, ukupni broj impresija Viberovih reklama se povećao za 74 odsto u Srbiji i 70 odsto na globalnom nivou, čime je na najbolji način potvrđeno značajno interesovanje od strane oglašivača. Među vodećim vertikalama u smislu rezultata našli su se zdravlje i fitnes – sa rastom od 90 odsto, energetika sa rastom od 56 odsto i transportne usluge – koje su porasle za 51 odsto. Primećen je i značajno učešće novih kategorija oglašivača na Viberu – poput firmi za zapošljavanje i manjih lokalnih biznisa, čime se vidi jasan uticaj pandemije na poslovni ambijent i tržište rada.\n„Pandemija virusa Covid-19 je promenila društvenu agendu i međuljudske odnose u kontekstu nove stvarnosti u minulom periodu i na ulasku u 2022.godinu. Drago mi je da su privatni korisnici, privredni subjekti i brendovi prepoznali Viber kao glavnu platformu za društveno povezivanje koja pruža jasnu korist njihovim ličnim i poslovnim životima u ovim teškim vremenima”, napomenuo je Atanas Rajkov, Viši direktor za region EMENA u kompaniji Rakuten Viber.\nStrateško usmerenje Vibera, kako dodaje, već duže vreme je razvoj u super-aplikaciju, čime bismo pružili najveći mogući broj usluga sa dodatnom vrednošću u svakodnevici naših korisnika – kao i da brendovima učinimo dostupnim više mogućnost da uspostave interakciju sa svojim kupcima i potrošačima u prirodnom ambijentu.\n„Pokazatelji i brojke koje smo podelili sa vama predstavljaju potvrdu da razvijamo našu aplikaciju u pravom smeru – pošto i korisnici i brendovi sve više koriste Viber u svakodnevnoj komunikaciji i u okviru svojih redovnih navika“, dodaje Rajkov.\nvibersnimanjeviber grupaviber srbija\nMOJ TEREN, NJEGOVA ZEMLJA: Sevnule varnice između Federera i holivudske lepotice (FOTO/VIDEO)


LP: Dačić bi prijetnjama i asimilacijom da upregne Crnogorce protiv Crne Gore\nNapisano 05 januar 2020 .\nLiberalna partija odbacuje i najoštrije osuđuje izjave ministra spoljnih poslova Srbije Ivice Dačića koje imaju prizvuke fašizma i velikodržavne mitomanije. Ovakve izjave i pozive na dijeljenje naroda na osnovu porijekla i poseban tretman određenih etničkih zajednica kojima se crta meta, morala bi da osudi i Evropska unija i Vlada Crne Gore. Mi razumijemo takvu svijest i razmišljanje bivšeg portparola Slobodana Miloševića, ali on mora da zna da, ako je on zarobljen u prošlosti, Crna Gora je daleko na putu modernih i naprednih naroda Evrope i svijeta, EU i NATO saveza.\nDačić u maniru nacističkog doktora Gebelsa kopa po krvnim zrncima ljudi u Srbiji tražeći da se svi koji su porijeklom Crnogorci izjašnjavaju o zakonu koji je donijet u Crnoj Gori, dakle u drugoj državi, naglašavjući da je „moralna obaveza“ svih koji su dobili srpsko državljanstvo da se na neki način oduže Srbiji i vjerovatno budu njeni „janjičari“ i jurišnici na svoju zemlju porijekla, po logici Dačića.\nOvakvi pokušaji pritiska na Crnogorce u Srbiji doveli su do neviđene asimilacije Crnogoraca u protekle tri decenije,koja nije zabilježena niđe u Evropi nakon drugog svjetskog rata, pa je njihov broj sa skoro 120.000 opao na samo 38000 sada,dok se broj Srba u Crnoj Gori istovremeno povećao sa 9% na 28% stanovništva. Postavlja se pitanje, ko ovđe govori neistine, ko je ugrožen a ko sprovodi nacionalističku politiku mržnje?\nOva situacija poznata je onima koji malo bolje poznaju noviju istoriju ovih prostora. Sličan tretman doživljavali su devedesetih godina u Srbiji i pripadnici Hrvatske i katoličke zajednice, nerijetko i u Crnoj Gori, kada je isti gospodin Dačić bio najviši funkcioner. Njihovim iseljavanjem i asimilacijom uspjeli su da svedu broj ovog naroda na minimum u Srbiji, očigledno da iste namjere Dačić i njegovi istomišljenici imaju i za Crnogorce u Srbiji.\nPR služba Liberalne partije


Do sada izvesno da će 76 poslanika glasati "za" ustavne izmene o promeni imena države u Republika Severna Makedonija\nNaredne sedmice Makedoniju čeka poslednja faza usvajanja izmena Ustava koje će omogućiti sprovođenje Dogovora sa Grčkom, a kojim je rešen višedecenijski spor o imenu Makedonije i odblokiran evroatlantski put te države. Radi se o četiri amandmana na Ustav koji proizilaze iz Dogovora o promeni imena države u Republika Severna Makedonija.\nPoslednja faza ustavnih izmena u Makedoniji počinje u sredu, 9 januara, kada će za prihvatanje amandmana biti neophodna dvotrećinska većina, odnosno glasovi 80, od ukupno 120 poslanika koliko ih ima u parlamentu. To može biti problem, jer je, prema izjavama premijera Zorana Zaeva od pre nekoliko dana, do sada izvesno da će 76 poslanika glasati "za" ustavne izmene. On je istakao da će učiniti sve da bi obezbedio dvotrećinsku većinu, ali da će to saopštiti u trenutku glasanja. Ipak, premijer je optimista, pre svega, kako je naveo, radi odgovornosti svih poslanika i izvršne vlasti.\nU međuvremenu je donesen Zakon o amnestiji za učesnike nasilnih događaja u Sobranju od 27. aprila 2017 godine, te izmene u Krivičnom zakoniku - što su mnogi u javnosti protumačili kao ispunjavanje želja određenih poslanika da bi pristali glasati za ustavne izmene. Posle tih zakonskih promena, 15. januara će biti nastavljeno suđenje o nasilju u parlamentu, a sudi se osamnaestorici od ukupno 33 osumnjičenih, jer su ostali amnestirani.\nAdvokat Aleksandar Tortevski, jedan od savetnika u Specijalnom javnom tužilaštvu, kaže da je sve što se dešava veliki skandal. Umešani su i određeni poslanici, koji svoj glas o ustavnim izmenama uslovljavaju oslobađanjem njih ili njima bliskih ljudi, dodaje Tortevski.\n"Najgora forma kriminala i zloupotrebe službenog položaja je kada se to radi preko menjanja zakona, zbog jednog ili dvojice ljudi ili zbog jednog individualnog slučaja. To znači da praktično kriminal kontroliše i zakonodavnu vlast i da se zakonom može legalizovati bilo kakvo ponašanje", izjavio je Tortevski.\nNa poslednjoj pres konferenciji premijer Zaev je rekao da veruje da je doneseno kvalitetno zakonsko rešenje koje je pozdravila i EU, ističući da Makedoniji treba pomirenje zbog ostvarenja strateških interesa - članstva u EU i NATO-u.\n"Poruka pomirenja preko Zakona o amnestiji za ono što se desilo 27. aprila je samo početak. Pomirenje nam treba po svim vertikalama u Makedoniji. Kada smo se pomirili sa svetom i sa našim susedima, zar ne treba da se pomirimo i kod kuće? Verujem da će to dati pozitivan rezultat po budućnost naše zemlje. U tom delu ostaje poruka kažnjivosti i odgovornosti", rekao je premijer.\nUkoliko makedonski parlament usvoji amandmane, Dogovor iz Prespe zatim ulazi u proceduru u Grčkoj. U jednom od amandmana navodi se da ustavne izmene ne proizvode pravno dejstvo, ne stupaju na snagu i ne važe ukoliko Grčka odmah ne ispuni svoju obavezu da prihvati Dogovor i ratifikuje protokol o članstvu Makedonije u NATO-u.\nSredinom juna prošle godine premijeri Makedonije i Grčke Zoran Zaev i Nokos Kodžijas postigli su u Prespi Dogovor o imenu Makedonije. Nakon potpisivanja i ratifikovanja Prespanskog dogovora, sledeća faza procesa je bila organizovanje referenduma. Krajem jula je Sobranje donelo odluku da se 30. septembra održi konsultativni referendum sa pitanjem "Da li ste za ulazak u EU i NATO prihvatanjem Dogovora između Makedonije i Grčke?".\nI pored dvomesečne kampanje vladinih partnera, kao i poruka mnogih visokih međunarodnih predstavnika, odziv građana na referendumu je bio oko 37 posto, od čega je više od 91 procenat glasao "za". Iako je opoziciona VMRO DPMNE smatrala da su vlasti doživele debakl, Vlada je ipak ocenila da je rezultat referenduma dovoljan znak da se može pristupiti ustavnim izmenama.\nS obzirom na to da u Sobranju nije bila obezbeđena neophodna dvotrećinska većina, u opticaju je bila i opcija o prevremenim parlamentarnim izborima. Ipak, nakon nekoliko nedelja, uz pomoć osam poslanika iz opozicije, vladajuća većina je odobrila prvu fazu ustavnih izmena, od kojih je najupečatljivija ona o promeni imena države. Do kraja godine je završena i druga faza promena, u kojoj su definisani tekstovi četiri amandmana Ustava.


FOTO: Nasilni sukobi na protestu u Parizu protiv zakona o bezbednosti\nIzvor: Radio 021, 05.Dec.2020, 23:25\nHiljade ljudi širom Francuske protestovalo je zbog odredbe zakona koja predviđa krivičnu odgovornost za osobe koje snimaju policajce, a tenzije su porasle u Parizu gde je zapaljeno nekoliko automobila, razbijeni su izlozi i raznim predmetima gađana je policija.\nDemonstracije su prekinute i pre nedelju dana zbog ljudi ubačenih da upropaste proteste, kada su takozvani "crni blokovi" postavili barikade na delu maršute >> Pročitaj celu vest na sajtu Radio 021 << u istočnom Parizu. Obučeni u crno, članovi ekstremno levičarske grupe izazivaju strah na protestima.\nPolicajci koji su na udaru kritika zbog navodnog rasizma i neopravdanog nasilja, teško su zaustavili pojedince koji su pravili haos tokom marša u kojem je učestvovalo nekoliko hiljada ljudi.\nPredsednik Emanuel Makron razbesneo je policijske sindikate tokom jučerašnjeg razgovora sa mladim Francuzima kada je rekao da se policajci sa nasilnim ponašanjem i "rasističkim stavovima" moraju pratiti i sankcionisati.\nMakron je najavio da će pokrenuti platformu na internetu na kojoj će od naredne godine ljudi moći da prijavljuju diskriminaciju, i pristrasnost, između ostalih i policijskih službenika.\nDanašnji protesti privukli su veliki broj demonstranata, i dešavaju se dva dana nakon što je francuska vlada objavila da će revidirati kontroverzni član predloženog zakona o bezbednosti kojim se kao krivično delo tretira objavljivanje fotografija ili snimaka policajaca na dužnosti "s namerom da se nanese šteta njihovom fizičkom ili psihološkom integritetu".\nKritičari su zabrinuti da će ta odredba ograničiti slobodu medija i omogućiti da brutalnost policije prođe neotkriveno i nekažnjeno, i strahuju da bi to moglo uticati na slobodu štampe i otežati razotkrivanje policijske brutalnosti. Zakon je dodatno dobio na važnosti nakon što se prošlog meseca pojavio snimak francuskih policajaca koji tuku crnca.\n05.Dec.2020: Radio 021


KWS Srbija d.o.o. Beograd - Osnovni podaci o firmi\nPREDUZEĆE ZA PROIZVODNJU, TRGOVINU I USLUGE KWS SRBIJA DOO BEOGRAD\nMilutina Milankovića 136/A/1, 11070 Novi Beograd\nSto pedeset godina ove kompanije je istorija selekcije i proizvodnje semenskog materijala ratarskih i povrtarskih kultura.\nDanas kompanija KWS posluje u 65 zemalja u svetu i zapošljava oko 3000 ljudi.\nU Bečeju će se graditi magacin gotovih proizvoda vredan 1 mil EUR Utorak 22.09.2020.\nOdržan Forum o domaćoj industriji šećera - Kompanija Bayer Srbija predstavila sistem za kontrolu korova Subota 15.12.2018.\nKompanija KWS otvorila istraživačko-razvojni centar u Staroj Pazovi - Potpuno zaokružen lanac stvaranja semena u Srbiji Sreda 21.12.2016.


Srbiji 3,2 miliona dolara za unapređenje šuma - Šumarstvo | Agroklub.rs\nДрагомир Јовановић je dodao fotografiju na KLUB pre 3 sata\nSrbiji 3,2 miliona dolara za unapređenje šuma\nSavet Globalnog fonda za zaštitu životne sredine odobrio je grant od 3,2 miliona dolara, za unapređenje stanja šuma u Srbiji.\nGlobalni fond za zaštitu životne sredine (GEF) saopštio je da je savet tog fonda odobrio grant od 3,2 miliona dolara, za unapređenje stanja šuma u Srbiji. Kako se navodi, ta sredstva će se koristiti za finansiranje aktivnosti u okviru četvorogodišnjeg projekta Organizacije za hranu i poljoprivredu Ujedinjenih Nacija (FAO), sa ciljem da se na duži period poboljša opšte stanje i zdravlje šuma uvođenjem principa održivog upravljanja šumama.\nDodaje se da je u toku je razmatranje oblasti u kojoj će se prvo sprovesti principi multifunkcionalnog upravljanja šumama, i ocenjuje da bi to najpre mogla biti tampon zona Nacionalnog parka Tara, koja pokriva 80.000 hektara zemlje. "Cilj projekta integrisanog održivog upravljanja šumama, koji će se upravo razvijati i testirati u ovoj oblasti, je povećanje šumskog pokrivača za pet odsto čime bi se povećala sposobnost šume da apsorbuje oko 954.200 tona ugljen-dioksida", piše u saopštenju i naglašava da će pomenute aktvnosti FAO sprovoditi u saradnji sa Nemačkom organizacijom za međunarodnu saradnju (GIZ).\nOpšte stanje šumskog fonda u Srbiji prilično je loše\nU saopštenju se dodaje da je šumarstvo veoma važna delatnost u Srbiji i da je skoro trećina teritorije zemlje pod šumama, kao i da šumarstvo učestvuje sa 2,3 odsto u formiranju bruto domaćeg proizvoda Srbije. Ističe se i da je analiza šuma iz 2009. pokazala da je opšte stanje šumskog fonda u Srbiji prilično loše, imajući u vidu nepovoljni sastav i loše zdravstveno stanje šuma, kao i to da se šume veoma slabo podmlađuju prirodnim obnavljanjem.\n"Cilj FAO projekta je da pruži pomoć Srbiji kroz reviziju postojeće strategije razvoja i zakonodavstva u oblasti šumarstva, uz uključivanje ciljeva i modernih principa multifunkcionalnog upravljanja šumama. Prilikom donošenja odluka koje se odnose na upravljanje šumama, potrebno je pomno razmotriti i pitanja očuvanja biodiverziteta, kao i smanjenje uticaja klimatskih promena", piše u saopštenju.\nDodaje se i da će oko 120 zaposlenih u sektoru šumarstva - predstavnika administracije, naučnih institucija kao i preduzeća koja gazduju šumama u Srbiji, u cilju lakšeg uvođenja tih principa, prisustvovati FAO treninzima na temu upravljanja šumama.\nGEF Zaštita šuma Biodiverzitet Šumski pokrivač Unapređenje stanja šuma FAO


Proleter iz Vranova osvojio Kup Smedereva (VIDEO)\nFudbaleri Proletera iz Vranova osvojili su Kup na teritoriji grada Smedereva posle pobede u finalu protiv nekadašnjeg Sartida, danas Smedereva 1924 i to boljim izvođenjem penala. U regularnom toku bilo je 1:1 penalima 9:8 za ekipu iz Vranova.\nGolovima Jovanovića u 29. i Đilasa u 34. minutu, "crno - beli" savladali „građevinare“ sa 2:0 u 1. kolu Lige "B" timova PARTIZAN: Stevanović, Radin, Ćirković, Bošnjak, El Munir, Saša Ilić, Marjanović, Đuričković, Mihajlović, Jovanović, Đilas...\nSnimak SOS kanala u vrhu Gardijanove liste (VIDEO)\nFS Beograda promovisao zbornik „Srpski fudbal – stanje i...\nU PRES CENTRU FSB promovisan je zbornik radova „Srpski fudbal – stanje i perspektive“. Ovo izdanje koje se pojavilo u ediciji Fudbalskog saveza Beograda i Instututa za uporedno pravo bavi se temom kako mu i naslov govori, a kroz analize autora daje...\nSve zvezde SOS kanala: Dodjite u Obrenovac (VIDEO)\nTrsteničani za Zvonka Milojevića\nU nedelju 25. decembra, u 17 časova, u hali sportova u Trsteniku održaće se humanitarna manifestacija, u okviru koje će sav prihod od prodatih ulaznica biti namenjen za lečenje nekadašnjeg golmana Crvene Zvezde Zvonka Milojevića. Nakon nastupa...\nNovoizabrani predsednik banjalučkog Borca Branko Kovačević izjavio je za portal MONDO da je zagovaranje jedinstvene lige na području bivše Jugoslavije politička priča i da još nije vreme za nešto takvo. Fudbalski klub Borac u sredu je dobio novo...


Srbija ekonomski stagnira – od EU udaljena oko 50 godina - Vesti\nSrbija i Albanija jedine zemlje u Evropi koje od 2012. nemaju rast BDP-a po glavi stanovnika.\nLjubodrag Savić, profesor ne Ekonomskom fakultetu u Beogradu, skeptičan je i ne veruje u to da ćemo ikad stići evropski prosek. U razgovoru za VOICE objašnjava da postoje vrlo različiti načini upoređivanja i ocenjivanja napretka, rasta i razvoja neke zemlje, a kako kaže, na nesreću političari uvek vole da koriste ono što njima odgovara. Recimo, godišnje ili polugodišnje stope rasta, koje se komentarišu na mesečnom nivou i onda se to predstavlja kao istorijska pobeda i najbolji rezultat ikad postignut.\nNed 05 Avgust, 2018 18:32\nTagovi: odsto rast godina koji nije koje može kaže proseka kada 2012 evropske neke imamo


Vučević: Najveća mi je želja da Novi Sad ne bude palanačka sredina\nPao sa dizalice i poginuo\nKIKINDA - Radnik Pavle Romakov (51) juče je poginuo u pogonu kikindske „Livnice „Nodularni liv“ koji je pred zatvaranjem. U istom pogonu 18. januara godine teške opekotine zadobio je livac Nedeljko Orozović (54) iz Ruskog Sela, koji je od posledica povreda preminuo nekoliko dana kasnije na klinici u Novom Sadu. Tragedijom u livnici završava završava se 2007. godina, upravo kako je i počela.\nGrad u gradu na 43.500 kvadrata\nINĐIJA - Najluksuzniji poslovno obrazovni stambeni centar „TQ City“ na 43.500 kvadrata u centru Inđije gradi kompanija „Tradeunique“. Ovaj projekt će na jednom mestu objediniti trgovački centar\nŠkola bez ograde, smetlište u dvorištu\nSubotica - Jedna od tri školske zgrade Osnovne škole „Matko Vuković“ u Mesnoj zajednici Mali Bajmok u Subotici već godinama nema ogradu, zbog čega su i roditelji i zaposleni u školi zabrinuti za bezbednost 200 đaka od prvog do četvrtog razreda koji pohađaju nastavu u toj zgradi.\nNakon višesarne rasprave usvojen je predlog Pokrajinske skupštinske odluke o budžetu AP Vojvodine za 2018. godinu.\nTraže veća prava u upravljanju firmom\nAPATIN - Članovi novoizabranog UO Skupštine malih akcionara PGP „Rapid“ za 20 dana, koliko traje akcija formiranja novog većinskog paketa akcija, prikupili su 85.000 akcija, dok je za većinski paket potrebno oko 165.000 akcija, saopšteno je na Skupštini malih akcionara. Dežurstva na prikupljanju punomoćja trajaće i dalje svakog dana od 12 do 17 časova u zgradi Samostalnog sindikata u Apatinu.\nMaloletnička delinkvencija je posledica nasilja u porodici\nSvi maloletni počinioci krivičnih dela su žrtve zlostavljanja ili nasilja u ranom detinjstvu, u porodici ili okolini, rekla je na naučnom skupu na temu maloletničke delikvencije i sankcija za krivična dela Biljana Pavlović, državna sekretarka u Ministarstvu pravde.


Izvor: Radio Televizija Vojvodine, 01.Okt.2020, 15:34\nPremijer privremenih kosovskih institucija Avdulah Hoti izjavio je danas da Priština neće napraviti kompromis da bi postigla konačni sporazum sa Beogradom, ali je izrazio bojazan u pogledu načina nastavka dijaloga nakon insistiranja srpske strane da otvori temu ZSO.\n"Zajednica je gotova tema, zaključena 2013. godine, ali dijalog neće zastati zbog Kosova. Mi smo nezavisna država, >> Pročitaj celu vest na sajtu Radio Televizija Vojvodine << imamo jasne principe dogovorene sa našim međunarodnim prijateljima. Na osnovu ovih principa, spremni smo za dijalog. Kosovo je napravilo kompromise 2008. godine kada je proglasilo nezavisnost", rekao je Hoti, prenosi prištinski Ljajmi.\n"Na sledećem zasedanju verujem da će se glasati", rekao je Hoti.\nOn je konstatovao da "bezobrazluk Avdulaha Hotija nema granica", jer sada se već svakodnevno ruga i Evropskoj uniji i Beogradu navodeći da je za njega tema Zajednice srpskih opština zatvorena.\nĐurić tvrdi da Hoti nije tako osion u Briselu, "gde je najčešće prestrašen i manji od makovog zrna", ali da njegove provokacije ne smeju ostati bez odgovora Evropske unije.\nHoti: Kosovo neće praviti kompromise\nKosovski premijer Avdulah Hoti izjavio je danas da Kosovo neće praviti kompromis da bi postiglo konačni sporazum sa Srbijom i izrazio je nedoumicu u pogledu načina nastavka dijaloga posle insistiranja srpske strane da otvori temu ZSO, koja je, kako je rekao, zaključena još 2013. godine.


ZORAN ANTIĆ: Teško toj vlasti kojoj budemo opozicija, ništa nismo uzeli SNS-u\nPolitika 10 maj 2022\nDa nije bilo glasova Socijalističke partije Srbije, verovatno ne bi bilo pobede kandidata za predsednika Srbije Aleksandra Vučića u prvom krugu, rekao je u novom izdanju emisije BRIFING portala Slobodna reč državni sekretar u Ministarstvu za rad, zapošljavanje, boračka i socijalna pitanja i prvi čovek vranjskog SPS-a Zoran Antić, komentarišući izborne rezultate njegove stranke.\nAntić je u emisiji govorio i o tome čije je glasove “uzeo” SPS koji je osvojio više od onoga što su istraživanja javnog mnjenja predviđala, kako će se to odraziti na formiranje Vlade, zbog čega uprkos ovakvom rezultatu u novom sazivu Narodne skupštine neće biti socijalista iz Vranja i kako je doživeo odlazak Geoksa.\nOsvrnuvši se na izborne rezultate SPS-a, rekao je da se desio “povratak njihovog biračkog tela”, da su povratili glasove izgubljene između 2014. i 2020. godine nakon “uvođenja novina, modifikacija i drugačijeg tipa kampanje” i istakao da ova stranka za 32 godine postojanja “nikada nije bila van parlamenta”. Kako je rekao, socijalisti nisu uzeli ničije glasove, a na rezultat vladajuće partije uticao je rezultat koalicije MORAMO i liste koju je predvodila Marinika Tepić, uz “solidan rezultat” tri liste koje su pro-desno orjentisane – NADA, Zavetnici i Dveri.\n“Ne vidim tu nigde da su socijalisti uzeli nešto naprednjacima. Naprosto, ove desno profilisane političke snage, koje su možda ideološki bliže segmentu političkog delovanja SNS-ovog, zbog, kako da kažemo, pronacionalne politike, su od njih iscrpli deo glasova” – rekao je Antić u Brifingu.\nUpitan o tome kako će rezultat uticati na formiranje nove Vlade Srbije, Antić kaže da veruje da će “Dačić kao najbolji političar u Srbiji valorizovati rezultat partije”, te da misli da će SPS biti deo vlasti u Beogradu i na nivou Republike.\n“Naravno, u politici nikad ne reci nikad, sve je moguće, ništa me ne bi iznenadilo ni da vladajuća partija napravi koaliciju sa nekim drugim političkim partijama, ali onda teško toj vlasti kojoj mi budemo opozicija, to neće biti dobro za tu vlast” – kazao je on.\nDodao je da su oni “potpuno mirni”, jer su ispoštovali svaki dogovor sa koalicionim partnerom, kao i da se u broju glasova vidi doprinos SPS-a.\nProblemi u odboru socijalista: “Neki ne shvataju da je Tito umro”\n“Nametnulo se samo po sebi, došli su trubači, a kad dođu trubači ne ide da ih vraćate”, rekao je Antić komentarišući slavlje u Gradskom odboru SPS-a ubrzo po zatvaranju birališta u nedelju, 3. aprila. Razlog za slavlje je, kako je rekao, solidan rezultat na nivou cele republike, i posledica napornog rada kandidata za poslanike iz Vranja.\nKako je podsetio, na izborima 2008. godine socijalisti su u Vranju osvojili oko 8.000 glasova, na narednim 2012. i 2014. godine oko 11.000 glasova, “u punom kapacitetu vlasti na lokalu” 2016. godine oko 9.000 glasova, 2020. godine oko 6.200 i na poslednjim izborima oko 6.700 glasova.\n“Kandidati za poslanike su radili dobro. Uporište je solidno, držimo godinama nivo broja glasova, ovo je znak da smo sigurni, stabilni. Pad naprednjaka za 10, 11 hiljada je veliki problem” – rekao je on.\nKomentarišući to što u novom sazivu Narodne skupštine uprkos jakoj bazi socijalista u Vranju, neće biti narodnih poslanika SPS-a iz ovog grada, kaže da svi rade za “organizam”, da nije bitno ko je od kandidata na kom mestu ukoliko partija kao celina ne napravi dobar rezultat, kao i da je njima “bilo bitno da lista osvoji dovoljan broj glasova koji će im omogućiti da budu partner bez koga se ne može”.\n“U ovoj situaciji mislim da će partner SNS-u morati da bude SPS, i u Beogradu i na republičkom nivou. SPS ako nema predstavnika u zakonodavnoj vlasti, ima u izvršnoj” – rekao je Antić.\nKomentarišući rezultat stranke na lokalnim izborima 2020. godine, kazao je da on uvek najviše zavisi od liste i istakao da je 2012. godine SPS imao zajedničku listu sa SPS-om, JS-om, PUPS-om i SDPS-om, potom 2016. godine sa nekadašnjim aktivistima SNS-a i timom JS-a, kao i da je 2020. godine došlo do novine – izašli su sami na izbore i “pali za 2-3 mandata”.\n“Naša realna snaga u Vranju je 12-13 mandata. Četiri godine smo van sistema vlasti, samo smo učesnici. Ne donosimo odluke nego pomažemo, glasamo. Prošli smo korektno” – kaže Antić.\nGovoreći u problemima u lokalnom odboru SPS-a, kaže da dolazi do generacijske promene, kao i da “pojedini ljudi nisu shvatili da su pretekli 2004. godine”.\n“Glavni slom SPS-a se nije desio 2016. već 2004. godine, kada se u prodemokratske snage imale većinu u parlamentu, pa smo morali da radimo onu čuvenu gimnastiku preko republike” – podseća.\nObjašnjava da je to period kada su “napravili koaliciju sa DSS, a radikali sa njima, potom G17+ sa DSS, a onda i konglomerat koji je trajao 4 godine, do koalicije sa DS, pa je Nova Srbija podržala listu SPS-a, a G17+ njihovog kandidata za gradonačelnika, sve do ubedljive pobede 2012. godine, vrhunca sistema gde se bira po proporcionalnom modelu”.\n“Desile su se promene, desio se 5. oktobar, desila se smrt premijera Đinđića, predsednika Miloševića, Koštunica je otišao sa političke scene, formirala se SNS, raspali se radikali, DS je nestao sa političke scene, imate potpuno novi milje. Svi su negde preorjentisali jedino neki ljudi nisu shvatili da ne živimo više u ’66-oj ili 84-oj, da je Tito umro, da su potpuno drugačiji koncepti, da mora da dođe do revalorizacije i ideja i ljudi i načina funkcionisanja” – rekao je on.\nIpak, “problemi u dnevnom funkcionisanju” nisu takvi da su “blokovski i dovode do raspada odbora”, dodao je.\n“Teško mi je pao odlazak Geoksa”\nUpitan o posledicama odlaska Geoksa iz Vranja, Antić podseća da je “u tome od prve lopate i prvog kamena sve do otvaranja fabrike” i smatra da će se posledice tek osetiti u narednom periodu, kako na izvorne prihode grada, tako i na ustupljene sa višeg nivoa vlasti na niže. Smatra da nije problem u državi, već u ovoj kompaniji koja nije ispoštovala ugovor.\n“Izigrali su državu. Znam šta sam radio da bi oni otvorili na vreme fabriku. Imate ono kod Hegela, ‘sve što je propalo propalo je iz valjanih razloga’, očigledno je trebalo da propadnu ali nije uopšte dobro što su radnici ostali bez posla” – rekao je Antić.\nIstakao je da je zaštita prava zaposlenih “suština svake leve opcije”, socijalističke ili socijaldemokratske, te da će “morati mnogo toga da se uradi kako bi se i sadašnji zakon o radu promenio”.\n“Naročito ukoliko težimo, a težimo ka EU integracijama i članstvu u EU. Kod nas se pogrešno percepira ‘radnik’, nije to samo čovek koji arbartuje u industriji. Radnik je svako ko prihoduje od svog umnog ili fizičkog rada” – zaključio je on.


Danas: Slovenija u poseti Srbiji : Nadlanu.com\nDanas: Slovenija u poseti Srbiji\nObjavljeno 29. maj 2014. / 09:25:24\nPredsedniku Slovenije, sa kojim dolazi i privredna delegacija, najpre će biti priredjen svečani doček ispred Palate Srbija, nakon čega će uslediti tet-a-tet razgovor predsednika Nikolića i Pahora, saopštila je služba za saradnju sa medijima predsednika Srbije.\nZatim će biti održani razgovori državnih delegacija Srbije i Slovenije, a potom će predsednici Nikolić i Pahor potpisati Političku deklaraciju.\nPredsednik Pahor će se sutra sastati i sa premijerom Srbije Aleksandrom Vučićem u Palati Srbija, saopšteno je iz Vlade Srbije.\nNajavljeno je da će slovenački predsednik u toku popodneva položiti venac na Spomenik neznanom junaku na Avali.\nAmbasador Slovenije u Beogradu Franc But, činjenica da Pahor dolazi u bilateralnu posetu Srbiji, prvu te vrste od 1991. godine, svedoči o odličnim odnosima dveju zemalja. Pahor je, naime, bio u radnoj poseti u Srbiji u maju prošle godine, a Nikolić je posetio Sloveniju u julu prošle godine. Kako je najavljeno iz Narodne skupštine, Pahor će danas razgovarati i sa predsednicom parlamenta Majom Gojković, a potom će se na posebnoj sednici obratiti poslanicima.\nAmbasador But je najavio da će se Pahor sastati i sa prvim potpredsednikom Vlade i ministrom spoljnih poslova Ivicom Dačićem.\nZajedno s Pahorom, u Srbiju će doputovati i ministri finansija i odbrane, Uroš Čufer i Roman Jakič, kao i velika delegacija od stotinak slovenačkih privrednika, rekao je But. Drugi dan posete biće, prema Butovim rečima, posvećen ekonomskoj saradnji - u Privrednoj komori Srbije biće održan okrugli sto i razgovori, u organizaciji komora dveju zemalja i Slovenačkog poslovnog kluba.\nBut je dodao da će se Pahor, tokom dvodnevne posete, obratiti i studentima u Rektoratu Beogradskog univerziteta, kojima će govoriti o perspektivama udružene Evrope i značaju kompletiranja EU Srbijom i zemljama Zapadnog Balkana. On je napomenuo da je poseta slovenačkog predsednika bila ranije dogovorena, ali da će, s obzirom na situaciju u Srbiji, program obuhvatiti i Pahorovu posetu jednom od poplavljenih područja.\nKancelarija slovenačkog predsednika ranije je saopštila da je Pahor u telefonskom razgovoru sa Nikolićem ranije dogovorio obilazak slovenačkih vojnika i policije koji učestvuju u spasilackcim operacijama i u raščišćavanju terena od poplava.\nborut pahorpolitikasastanakslovenijatomislav nikolić


Ponovo pucnjava u Zenici, dva lica ranjena, a šest privedeno - Glas Srpske\nNebojša Tomašević 11.08.2020 10:07\nZENICA - U zeničkom naselju Babina rijeka došlo je do pucnjave u kojoj je lakše povrijeđeno lice čiji su inicijali Č.H. iz Zenice, a koje se nalazi u pritvorskim prostorijama, kao i još jedna osoba potvrđeno je u MUP-u Zeničko-dobojskog kantona.\nPortparol MUP-a Aldina Alić rekla je da je do upotrebe vatrenog oružja došlo sinoć oko 23.00 časa.\n- Dva lica su zadobila lakše povrede, a u pritvorske jedinice privedeno je šest lica koja se dovode u vezu sa tim događajem - navela je Alićeva.\nZenička policija je sinoć oko 20 časova uhapsila muškarca čiji su inicijali H.H, osumnjičenog da je u nedjelju, 9. avgusta naveče, u naselju Jalija ranio Jasmina Husagića koji je u Kantonalnoj bolnici Zenica preminuo od zadobijenih povreda, prenose federalni mediji.\nNa Husagića je pucano u nedjelju oko 20.30 časova na dječijem igralištu u zeničkom naselju Jalija, a pogođen je u leđa i u grudi. Podlegao je povredama dva i po časa kasnije.\nMotiv obračuna nije zvanično saopšten, a prema nepotvrđenim informacijama pretpostavlja se da su se ubijeni i napadač poznavali. Odavno su bili u sukobu zbog zajedničkih sumnjivih poslova.\nIz izvora bliskih istrazi saznajemo da je ubijeni Jasmin Husagić imao debeo kriminalni dosije i da je nedavno privođen kada su policijski inspektori kod njega pronašli drogu.\nOn je navodno hapšen i 2016. godine u akciji "Mreža" policije Zeničko-dobojskog kantona zbog sumnje da se može povezati s osobama koje švercuju narkotike. Tokom te akcije uhapšene su ukupno 34 osobe i zaplijenjeno oko 50 kilograma narkotika.\nAlićeva je napomenula da se u oba slučaja nastavlja istraga.\nPrijedor: Vozilom oštetio baštu lokala, pa sletio s puta\nGranična policija: Tri lica uhapšena po potragama\nVozaču bez vozačke dozvole oduzet kamion zbog neplaćenih kazni od 12.440 KM\nMuškarac ubio ženu pa pokušao izvršiti samoubistvo\nUhapšeno lice s potjernice\nBanjalučanin i Šipovljani uhapšen zbog krađe u Novom Travniku


Napreduju radovi prema moru: Uskoro se završava zadnjih desetak kilometara ceste Stolac – Neum – Gluporije\nNapreduju radovi prema moru: Uskoro se završava zadnjih desetak kilometara ceste Stolac – Neum\nSnijeg ponovo pravi probleme: Saobraćaj za teretna vozila obustavljen na pojedinim dionicama\nDo potpunog završetka ceste Stolac – Neum preostalo je još manje od 11 kilometara koji se posljednjih mjeseci grade punom parom na dionici Hutovo – Cerovica – Stolovi.\nU kompaniji „Ceste Federacije BiH“ vjeruju da će radovi na ovoj dionici biti završeni onako kako je to predviđeno ugovorom i da će, zapravo, cesta u cijeloj svojoj dužini od 36 kilometara do početka sljedeće turističke sezone biti stavljena u funkciju.\nZaista vjerujemo u to, jer za sada duž cijele trase na toj posljednjoj dionici nema naznaka da bi moglo biti kašnjenja. Eventualno, kašnjenja može biti na priključnoj cesti od Hutova, gdje se radi rekonstrukcija stare ceste. No, glavni pravac prema Neumu, kako stvari stoje, bit će izgrađen u predviđenom roku – kazao je za „Avaz“ Ljubo Pravdić, direktor JP „Ceste FBiH“.\nPotvrdio nam je da su uveliko otpočele aktivnosti na izgradnji obilaznice kod Stoca. Podsjetimo, rješenje za obilaznicu je podržala i Svjetska banka, koja je to uvrstila i odobrila u okviru cijelog projekta izgradnje ceste Stolac – Neum.\nS obzirom na to da je Općina Stolac to rješenje trebala uvrstiti u svoj prostorni plan, tek nedavno je, nakon dobivanja urbanističke saglasnosti, otpočeo proces eksproprijacije.\nTaj dio ide nešto sporije, ali u dogovoru s nadležnim službama Općine Stolac, obilaznicu ćemo raditi u fazama i tako ishodovati i građevinske dozvole. Sada je u fokusu dio na kojem će se graditi mostić preko Bregave i vjerujem da ćemo prve radove na izgradnji tog objekta imati najkasnije u februaru – rekao nam je Pravdić.\nStolačka obilaznica je duga svega 1,3 kilometra i rok za izvođenje radova po okončanju imovinskopravnih odnosa je 10 mjeseci.\nZapravo, kako nam je to i Pravdić rekao, obilaznica će biti gotova do novembra 2022. godine, do završetka efektivnosti kredita namijenjenog za cestu koja će, napokon, povezati naš jedini grad na moru s ostatkom BiH.\nZa cjelokupan projekt izgradnje ceste Stolac – Neum bit će utrošeno 88 miliona KM.\nRiječ je o kreditnim sredstvima Svjetske banke, Evropske banke za obnovu i razvoju (EBRD) i Evropske investicijske banke (EIB).


Vetar slab i umeren, jugoistocni. Jutarnja temperatura od 12 do 17 stepeni, u centralnim i južnim krajevima oko osam, a najviša dnevna od 27 do 30 stepeni.\nI u Beogradu se očekuje pretežno sunčano i toplo, uz slab i umeren, jugoistocni vetar. Jutarnja temperatura oko 17 stepeni, a najviša dnevna oko 30.\nNarednih dana takođe se očekuje pretežno sunčano i toplo, s maksimalnim temperaturama iznad proseka za ovo doba godine, od 28 do 30 stepeni.\nSamo u subotu uz promenljivu oblačnost, ponegde kratkotrajna kiša ili pljusak.\nDRUŠTVO Toplo do kraja sedmice, iduće nedelje osetno hladnije\nDRUŠTVO I dalje sunčano i toplo za ovo doba godine


Ferero: Razvoj moderne proizvodnje lešnika u Srbiji\nPočetna » Agro teme » Voćarstvo » Ferero: Razvoj moderne proizvodnje lešnika u Srbiji\nNa Poljoprivrednom sajmu u Novom Sadu, koji je održan prošle nedelje Preduzeće Agriser je održalo stručni seminar pod nazivom: Razvoj sektora proizvodnje lešnika u Srbiji – nova prilika za srpsku poljoprivredu. Ovaj događaj bio je deo trodnevnog programa kompanije Agriser koja je kroz ovaj i slične programe kontinuirano posvećena aktivnoj edukaciji poljoprivrednih proizvođača i stručnih službi i savetodavaca u domenu proizvodnje lešnika u Srbiji.\nŽeljko Radošević, Državni sekretar Ministarstva poljoprivrede šumarstva i vodoprivrede potvrdio je podršku Ministarstva u razvoju sektora proizvodnje lešnika kroz programe i mere finansijske podrške proizvođačima voća u Srbiji. Takođe, naveo je i da je Ministarstvo poljoprivrede šumarstva i vodoprivrede formiralo radnu grupu koja će u narednom periodu raditi na definisanju strategije razvoja sektora lešnika u Srbiji.\nUz preduzeće Agriser, domaćini skupa bili su i predstavnici kompanije Ferrero Hazelnut Company koji su prisutnima predstavili trendove u proizvodnji, ponudi i potražnji lešnika u svetu, i pristup koji Ferrero primenjuje u sprovođenju projekata razvoja proizvodnje lešnika, sa posebnim osvrtom na unapređenje kvaliteta proizvoda, održivosti, sledljivosti i efikasnog vrednosnog lanca u proizvodnji.\nPredstavnici Ferrero Hazelnut Company i menadžment Agriser-a upoznali su prisutne sa dosadašnjim rezultatima projekta razvoja proizvodnje lešnika u Srbiji i predstavili model saradnje sa srpskim proizvođačima, osnovne ugovorne instrumente i potencijal za agregaciju u lancu snabdevanja.\nKrajem 2014. godine, sa ciljem da se svi akteri koji deluju unutar lanca snabdevanja lešnikom okupe pod okriljem jedne organizacije nastalo je preduzeće Ferrero Hazelnut Company. Ovaj lanac podrazumeva sve od uzgoja lešnika na plantažama, preko razvoja inicijativa za proizvodnju lešnika od strane trećih lica, agronomskih istraživanja i razvoja, do nabavke, industrijske prerade i prodaje proizvoda i poluproizvoda koji sadrže lešnike.\nNova uloga Ferrero Grupe kroz kompaniju Ferrero Hazelnut Company dovela je do redefinisanja i proširenja njenog delokruga. Dok je ranije Ferrero Grupa delovala samo na nivou nabavke, danas, je ona stekla značajno znanje i iskustvo u proizvodnji i preradi lešnika, i postala jedan od najvećih svetskih aktera u industriji ovog voća.\nPreduzeće Agriser posluje kao deo „Ferrero Hazelnut Company“ i bavi se uzgojem leske i proizvodnjom lešnika, proizvodnjom sadnog materijala leske i sprovođenjem Projekta razvoja lešnika u Srbiji.\nRazvoj sektora proizvodnje lešnika u Srbiji\nAGRISER poseduje plantažu lešnika na površini od 600 hektara u selu Aleksa Šantić, na teritoriji grada Sombor, koja predstavlja i najbolji primer i model za savremen i inovativan uzgoj lešnika u Srbiji;\nProgram razvoja proizvodnje lešnika u Srbiji započet je 2015. godine, a do kraja sezone sadnje 2018-2019. godine, oko 400 poljoprivrednih proizvođača zasnovalo je zasade leske na ukupno 1,600 hektara.\nberba lešnika Ferero Roše gajenje lešnika Lešnik skladištenje lešnika zasad lešnika


U Beogradu još nema zvaničnih reagovanja na inicijativu Vašingtona\nPredsednik Srbije Boris Tadić izjavio je da treba sačekati detalje američke inicijative.\nVidećemo šta će biti, rekao je Tadić i zatim dodao da generalni procesi kada je u pitanju Kosovo već godinama nisu dobri za Srbiju, Kosovo klizi ka nezavisnosti i moramo sve da učinimo da se to ne desi, rekao je Tadić i upozorio da Srbija ima smanjen manevarski prostor i mora da vodi politiku koja je dobro analizirana na državnom vrhu.\nIstim povodom predsednik parlamentarnog Odbora za Kosovo Dušan Proroković kaže da je u ovom trenutku Srbija na istom fonu onoga što hoće Stejt dipartment, dakle uspostavljanje što hitnijeg dijaloga Beograda i Prištine i pokušaj etapnog rešavanja problema.\nI koordinator Foruma za etničke odnose Dušan Janjić smatra da je Vašingtonu najvažnije da pregovori krenu i napominje da se Amerika odrekla razgovora o konačnom statusu Kosova i prihvatila termin budući status, što znači da se više ne razmišlja o nezavisnosti Kosova odmah, ali i da je ta opcija na pregovaračkom stolu i da su za njenu realizaciju postavljena dva uslova. Prvi je, kaže Janjić, decentralizacija i zaštita prava Srba i drugi - dogovor sa Beogradom.\nPripreme dijaloga Beograda i Prištine, međutim, teško napreduju. Šef Kancelarije Vlade Srbije za odnose sa medijima Srđan Đurić ocenio je da kosovski premijer Bajram Kosumi odlaže i uslovljava početak razgovora sa srpskim premijerom Vojislavom Koštunicom što govori da ne postoji ni dobra volja ni stvarna spremnost da se razgovara.\nŠef danske diplomatije Per Stig Moler izjavio je da rešenje krize na Kosovu mora da bude prihvatljivo za sve strane kako ne bi bila ugrožena stabilnost regiona, a ambasador Velike Britanije u Beogradu Dejvid Gauen najavio je za naredni period ogromnu reviziju standarda i dodao da Beograd mora da odigra punu ulogu, jer će na stolu o statusu Kosova biti širi dijapazon mogućih opcija.


Bramerc: Uvereni smo da se preostali begunci nalaze u dosegu srpskih vlasti\nGlavni tužilac Haškog tribunala Serž Bramerc je u Savetu bezbednosti Ujedinjenih nacija izrazio čvrsto uverenje da se četvorica begunaca optuženih za ratne zločine Mladić, Karadžić, Župljanin i Hadžić, nalaze u dosegu srpskih vlasti.\nU prvom obraćanju Savetu bezbednosti Ujedinjenih nacija od kako je stupio na dužnost glavnog tužioca Haškog tribunala, Serž Bramerc je ocenio da je Srbija odgovorila na mnoge zahteve haškog tribunala, ali da i dalje ne ispunjava sve svoje obaveze.\n«Srbija je adekvatno odgovorila na brojne zahteve za saradnju. Ipak, ostaju značajne prepreke u vezi sa pristupom nekim arhivama i dokumentima ključnim za tekuća suđenja i ona koja bi trebala uskoro da počnu».\nBramerc je dodao da će se tim haškog Tužilaštva i iduće nedelje sastati sa predstavnicima srpskih vlasti, kako bi nastavili pregovore oko predaje tih dokumenata. Predstavljajući polugodišnji izveštaj o radu Haškog tribunala, Bramerc je istakao da najveći problem i dalje predstavlja odbijanje vlasti u Beogradu da izruče odbegle haške optuženike, kao i da u poslednjih šest meseci osim jednog stvarnog, ali neuspešnog, pokušaja hapšenja Župljanina, nije bilo primetnog napretka.\n«Čvrsto smo uvereni da se preostali begunci, Ratko Mladić, Radovan Karadžić, Stojan Župljanin i Goran Hadžić, nalaze u dosegu srpskih vlasti i da one mogu da učine više da ih pronađu i uhapse».\nGlavni tužilac je naveo da je razlog za slabu saradnju, koju su dale srpske vlasti, neizvesna politička situacija u kojoj se Srbija nalazi od početka godine, i izrazio nadu da će nova vlada ovlastiti službe bezbednosti i Tužilaštvo za ratne zločine da uhapse i izruče preostale begunce.\nPredstavnici članica Saveta bezbednosti UN podržali su izveštaj Bramerca i založili se za hapšenje preostalih begunaca, zaštitu svedoka kao i za to da zemlje od kojih se to zahteva obezbede pristup svojim arhivama i dostave tražena dokumenta tribunalu.


25/05/2020POLITIKADa su srpsko jedinstvo i solidarnost najjači kada je najteže pokazuje Udruženje građana Slobodna Srpska! Ovo Udruženje okuplja građane, Srbe iz Republike Srpske koji žive ili rade u Republici Srbiji. Poslednji primer odnosi se na pomoć Srba iz Republike Srpske svojim sunarodnicima u Nišu! Velisav Vuković, predsednik ovog udruženja je rekao za portal Balkanska: -Republika Srpska je mjesto gdje se okupljaju interesi svekolikog Srpskog naroda i mi ćemo uvijek biti tu za našu braću preko Drine. Mi smo registrovani kao Udruženje građana u Srbiji, aktivno učestvujemo u kulturnom, društvenom i političkom životu Matice. Obzirom da u Nišu postoji mnogo naših ljudi koji su u ratnom vihoru napustili Bosnu i Hercegovinu i nastanili se na jugu Srbije osjećamo potrebu da budemo tu za njih! Ne samo za njih nego i za sve dobronamjerne ljude! Velisav Vuković, predsednik Udruženja građana Slobodna Srpska Velisav Vuković, predsednik Udruženja građana Slobodna Srpska -Pomogli smo koliko smo mogli u vrijeme vanrednog stanja i Korona virusa. Sada smo pomogli našim pojedincima koji se u Nišu, zajedno sa drugim pripadnicima nacionalnih manjina bore da se njihov glas čuje i u Srbiji! Pomogli smo im materijalno i savetodavno, jer Srbija je i naša država! Nas u Nišu zovu Bosancima iako smo mi Srbi kao i oni, borili smo se i krvarili za slobodu i zato ćemo pomoći našim ljudima da se izbore za svoja prava , dodaje Vuković i zaključuje: -U Nišu kao i u celoj Srbiji vladaju stereotipi i nepravedan odnos prema nama iz Republike Srpske! To se mora promijeniti! Ljudi iz Niša treba da znaju da je i Banja Luka njihova kuća ali da isto tako čovjek iz Vlasenice ima pravo da u Nišu radi i živi bez da ga nazivaju bosancom i ne priznaju ga kao sebi ravnog! Izvor: Balkanska Pročitajte još:“Srbi iz Republike Srpske ne smeju biti nacionalna manjina u Srbiji!” UNIJA MOST PREDALA AMANDMANE NA PREDLOG IZBORNOG ZAKONASrbi iz Republike Srpske idu na izbore kao deo Unije MOSTMita Arsić poručuje: Jagodinci više neće biti jeftina radna snaga!!!Ilić: U Srbiji su uvedena nova božanstva, Brnabić koja bezgrešnim začećem pravi decu i Vučić koji pušta kišuMakedonci Srbije: Neka budu isti uslovi za sve pa će izbori biti fer!!!Tači: Ako se nešto desi u pregovorima sa Srbijom, desiće se ove godine...


Akcize na cigarete i duhan ostaju iste i u 2021. godini – Radio Feral\n30/11/2020 30/11/2020 Mirsad Zulic\t0 Comments\takcize, cigarete, duha\nUpravni odbor Uprave za indirektno oporezivanje (UO UINO) BiH na današnjoj sjednici usvojio je odluku o utvrđivanju privremenih koeficijenata za raspodjelu sredstava s jedinstvenog računa za period oktobar-decembar 2020. godine prema kojoj FBiH pripada 62,83 posto, Republici Srpskoj 33,62 posto te Brčko distriktu 3,55 posto.\nNa sjednici je usvojena odluka o utvrđivanju posebne i minimalne akcize na cigarete i duhan za pušenje za 2021. godinu koja će se primjenjivati od 1. januara 2021. godine.\nPrema usvojenoj odluci, minimalna akciza na cigarete iznosit će 3,25 KM po kutiji cigareta, dok će posebna akciza za pakovanje od 20 komada cigareta iznositi 1,65 KM što je isti iznos kao i ove godine. Akciza na duhan za pušenje bit će u visini 80 posto minimalne akcize i iznosit će 130 KM po kilogramu. Ova odluka će se primjenjivati od 1. januara 2021. godine, a računicu maloprodajne cijene porezni obveznici dužni su dostaviti Upravi do 15. decembra 2020. godine.\nUsvojen je i pravilnik o primjeni Zakona o akcizama kako bi bile usklađene tarifne oznake sa Odlukom o carinskoj tarifi BiH za 2020. godinu.\nUO UINO usvojio je Odluku o visini stope kompenzatorne kamate za period 1. januara 2021. do 30. juna 2021. godine gdje nije bilo izmjena u odnosu na prethodne i ova kamata obračunavat će se po stopi od 12 posto u pojedinim slučajevima carinskog duga.\nUO UINO nije danas usvojio odluku o privremenoj raspodjeli prihoda od cestarine za izgradnju autocesti i rekonstrukciju cesta u ukupnom iznosu oko 119,5 milijuna KM koja su u ostala na podračunu jedinstvenog računa i odnosi se na raspodjelu 10 posto rezerviranih prihoda.\n← Pripremite kišobrane i utoplite se: Nova sedmica donosi kišu i snijeg\nNa jugu sunčano, u ostatku BiH magla i oblačnost →\nIsplata civilnih invalidnina za novembar


RTS\t01.07.2019 14:07\nDve godine rada vlade Srbije u ovom sazivu, biće zasigurno u istoriji opisivane kao važna prelomna tačka, u kojoj je Srbija, “nakon godina političkih i ekonomskih poraza pod DOS-ovskim vlastima“, a onda i mukotrpnog oporavljanja i stabilizacije države u narednom periodu, počela da se snažno uspravlja i poprima obrise dobro uređene i moderne zemlje koja ide napred, kaže direktor Kancelarije za Kosovo i Metohiju Marko Đurić, saopšteno je iz te Kancelarije.\nMarko Đurić je rekao da uspeh vlade Srbije nije stvar subjektivnog utiska, već činjenica koju egzaktno potvrđuju ekonomski i socijalni pokazatelji, nivo inostranih investicija, pad nezaposlenosti, modernizacija infrastrukture, navodi se u saopštenju.\n"Uz stalnu i za vladu suštinski značajnu podršku predsednika Aleksandra Vučića, predsednica vlade Ana Brnabić i članovi vlade su u prethodnom dvogodišnjem periodu veoma uspešno, posvećeno i srcem pokazali kako se vodi jedan za Srbiju uspešan i odličan tim. Hvala Ani i svim kolegama na stalnoj i nesebičnoj podršci za Srbe na Kosovu i Metohiji", naveo je Đurić.\nKako se navodi, Đurić smatra svojom obavezom prema građanima Srbije da skrene pažnju na činjenicu da je tokom mandata ove vlade i zahvaljujući zalaganju svih njenih članova, kao i složnom delovanju sa drugim institucijama, pružena najveća i do sada najsveobuhvatnija podrška srpskom narodu na Kosovu i Metohiji.\nPrema njegovim rečima, Srbija je postigla značajne rezultate u borbi za zaštitu srpskih državnih i nacionalnih interesa na Kosovu i Metohiji i uspela da pokrene najveći investicioni ciklus u južnoj pokrajini u poslednjih nekoliko decenija.\n"Nastavićemo da se svi kao jedan i dalje borimo za naš narod i naše interese u svakom delu naše zemlje, posebno uključujući žitelje Autonomne Pokrajine Kosovo i Metohija", istakao je Đurić.


RTCG - Radio Televizija Crne Gore - Nacionalni javni servis :: Ekonomija :: Jačanje ekonomske saradnje prioritet / print=true\nBRAJOVIĆ - DMOHOVSKI 24. 10. 2018. 13:15 >> 12:53 0\nBRAJOVIĆ - DMOHOVSKI\nJačanje ekonomske saradnje prioritet\nDodatno jačanje ekonomske saradnje, primarni je zadatak Crne Gore i Poljske koje imaju odlične političke odnose, zajedničko NATO i buduće EU članstvo, istaknuto je na sastanku predsjednika Skupštine Crne Gore Ivana Brajovića sa novoimenovanim ambasadorom Republike Poljske u Crnoj Gori Arturom Dmohovskim.\nKako je saošteno iz Brajovićevog kabineta, sagovornici su konstatovali da ostvarena parlamentarna saradnja na najvišem nivou i u okviru grupa prijateljstva, značajno može doprinijeti snaženju veza dvije države.\nAmbasador Poljske je naglasio da je članstvo Crne Gore u Evropskoj uniji zajednički interes i iskazao spremnost svoje države da podijeli svoja pristupna iskustva sa administracijom Crne Gore, kako bi taj put bio olakšan i ubrzan.\n"On je izrazio očekivanje da će, uz jačanje infrastrukturne povezanosti, ekonomski odnosi dvije zemlje dobiti svoj puni zamah članstvom Crne Gore u Uniji", navodi se u saopštenju.\nBrajović je republici Poljskoj čestitao 100 godina od obnove nezavisnosti i sticanja pune državne samostalnosti koju obilježava ove godine, i naglasio da Crna Gora pridaje poseban značaj ovakvim jubilejima.\nIvan Brajović CG - Poljska\n"Mojkovcu pripada značajno mjesto u istoriji CG"\nDPS traži vanrednu sjednicu zbog dopune Odbora\nBrajović čestitao Dan opštine Gusinje\nPoslanici vanredno o izbornim zakonima


Preticao kamion i udario automobil u kojem su bile majka i beba - Srbija Vesti - Aktuelno|net\nIzaberi izvor (13)\nPreticao kamion i udario automobil u kojem su bile majka i beba\nNa putu Šabac-Valjevo u selu Cerovac dogodila se saobraćajna nezgoda u kojoj su povređene majka i tromesečna beba.\nMajka i beba povređene u teškoj nesreći kod Šapca koju je izazvao pijani vozač\nNezgoda se desila u selu Cerovac\nPIJANI VOZAČ PRETICAO KAMION, PA POKOSIO MAJKU I BEBU KOD ŠAPCA\nSaobraćajna nesreća se dogodila na magistralnom putu Šabac-Valjevo u selu Cerovac kada je vozač u alkoholisanom stanju obilazio kamion i tom prilikom udario u automobil u kome su bile majka i beba od tri meseca.\nPovređeni majka i beba u saobraćajnoj nezgodi\nNa magistralnom putu Šabac-Valjevo u selu Cerovac dogodila se saobraćajna nezgoda u kojoj su povređene majka i tromesečna beba. Prema priči očevidaca, automobil švajcarskih registracionih oznaka koji je vozio stariji muškarac obilazio je kamion i udario u automobil koji je uz signalizaciju skretao sa puta ka porodičnoj kući, prenela je RTS.\nU udesu majka i beba sletele u kanal\nŠABAC: Na magistralnom putu Šabac-Valjevo u selu Cerovac dogodila se saobraćajna nezgoda u kojoj su povređene majka i tromesečna beba.\nNESREĆA NA PUTU ŠABAC-VALjEVO: Majka i beba povređeni u udesu\nNa magistralnom putu Šabac-Valjevo u selu Cerovac dogodila se saobraćajna nezgoda u kojoj su povređene majka i tromesečna beba\nUžas kod Šapca: Auto naleteo na MAJKU I BEBU, hitno prevezene u Urgentni\nUdario u automobil u kojem su bile majka i tromesečna beba, bacio ih u kanal, hitno prevezene u Urgentni\nSaobraćajna nesreća kod Šapca, povređene majka i beba\nAutomobil u kojem su bili majka i beba završio je u kanalu.\nPIJANI VOZAČ PRETICAO KAMION, PA UDARIO MAJKU I BEBU KOD ŠAPCA\nMajka i beba povređene u udesu kod Šapca


Vlada Republike Srbije donirala vrednu opremu Zavodu za javno zdravlje u Kosovskoj Mitrovici | Novosti.RS\nčetvrtak, 16. 05. 2019. u 17:53\nAtomski apsorpcioni spektro-fotometar, vredan oko osam miliona dinara, uručili su pomoćnik direktora Kancelarije za Kosovo i Metohiju Damjan Jović i kandidat za gradonačelnika Severne Mitrovice Goran Rakić\nZAHVALjUJUĆI pomoći Vlade Republike Srbije Zavod za javno zdravlje Kosovska Mitrovica dobio je najsavremeniji aparat za analizu vode, zemljišta, vazduha, predmeta za opštu upotrebu kao i hrane biljnog i životinjskog porekla.\nAtomski apsorpcioni spektro-fotometar, vredan oko osam miliona dinara, uručili su pomoćnik direktora Kancelarije za Kosovo i Metohiju Damjan Jović i kandidat za gradonačelnika Severne Mitrovice Goran Rakić.\n- Uručili smo najmoderniji aparat za sanitarnu hemiju, vredan oko 8 miliona dinara, kao i dva nova vozila.\nPročitajte još - Hala sportova na severu Kosovske Mitrovice posle dve decenije\nUskoro stiže i treće vozilo, ali to neće biti kraj. Nastavićemo da podržavamo sve naše institucije na severu pokrajine i veoma nam je važno da te institucije budu u sigurnim rukama - rekao je Jović i još jednom pozvao građane da „podrže jedine ljude koje Vlada Srbije prepoznaje kao jedine pouzdane partnere, a to su kandidati Srpske liste“.\nNa veoma vrednoj donaciji zahvlanost je u svoje i ime svojih zaposlenih preneo direktor Zavoda prof. dr Miloš Mirković koji je pozvao sve građane severne Mitrovice i radnike „da izađu u nedelju na izbore i glasaju za Gorana Rakića“.


Uprava policije MUP-a TK: Slavi odgovorno, slavi bez vatrenog oružja! - Radio Srebrenik\nHomeVIJESTIBIH I SVIJETUprava policije MUP-a TK: Slavi odgovorno, slavi bez vatrenog oružja!\nKampanja se realizuje uz podršku Razvojnog programa Ujedinjenih nacija u Bosni i Hercegovini (UNDP BiH) i Koordinacionog odbora za kontrolu malog oružja i lakog naoružanja u Bosni i Hercegovini u okviru projekta „Prevencije i smanjenja prisustva nelegalnog oružja u Bosni I Hercegovini”(PILLAR), a sprovode je kantonalna ministarstava unutrašnjih poslova i Policija Brčko distrikta Bosne i Hercegovine. Kampanja se provodi u periodu 23-31. decembra 2021. godine i ima dvojak cilj:\n– da podigne svijest građana o opasnosti korištenja vatrenog oružja u slavljeničke svrhe tokom prazničnog perioda, kao i – da promoviše odgovorno vlasništvo nad vatrenim oružjem. Tokom trajanja kampanje policijski službenici i službenice će u odabranim sredinama dijeliti promotivni materijal građanima sa ključnim porukama kampanje:\n– neovlaštena upotreba vatrenog oružja ugrožava sigurnost ljudi i imovine i izaziva uznemirenost građana, te je legalno kažnjivo, – pucanje u vazduh iz vatrenog oružja može nenamjerno prouzrokovati smrt druge osobe ili za posljedicu imati teške fizičke povrede i psihološke traume. Istraživanja pokazuju da se tragedije i nesreće,usljed upotrebe vatrenog oružja,često dešavaju u vrijeme proslava.\nStoga, Uprava policije MUP-a TK apeluje na građane Tuzlanskog kantona da se suzdrže od upotrebe vatrenog oružja tokom prazničnog perioda kako najradosniji trenuci i praznične proslave ne bi završile sa tragičnim posljedicama: „Provedite najljepše trenutke radosti i slavlja odgovorno, bez korištenja vatrenog oružja!“ Projekat PILLAR se realizuje u okviru incijative Mapa puta 2024 za kontrolu malog oružja i lakog naoružanja na Zapadnom Balkanu koju finansiraju Savezna Republika Njemačka, Velika Britanija, Kraljevina Švedska, Republika Francuska, Kraljevina Nizozemska, Kraljevina Norveška i uz podršku Evropske unije.\nPrevious articleMladić koji je pozirao pored BMW-a na Kapiji u Tuzli se javno izvinio\nNext articleNakon požara u firmi “Zaharex” sačuvana radna mjesta


UDS: Berzansko poslovanje poljoprivrednim proizvodima u Srbiji je fingirano i dirigovano | Novinska agencija Beta\nEKONOMIJA | 31.05.2020 15:05 > 31.05 15:54\nUDS: Berzansko poslovanje poljoprivrednim proizvodima u Srbiji je fingirano i dirigovano\nPredstavnik koalicije Ujedinjena demokratska Srbija (UDS) Aleksandar Rudić izjavio je da je "rak-rana" tržišta u Srbiji "dirigovano i fingirano berzansko poslovanje poljoprivrednim proizvodima".\n"Medjusobnom trgovinom sestrinskih firmi i dogovorima 'velikih igrača' stvara se samo privid fer tržišnih uslova, koji se po pravilu obijaju o glavu isključivo poljoprivrednim proizvodjačima, a naročito malim i srednjim, koji takve potrese teško podnose", naveo je Rudić u saopštenju.\nOn je kritikovao ministra poljoprivrede Branislava Nedimovića i ocenio da su i on i njegovi prethodnici "neozbiljni, nestručni i površni, i tek figure na položaju na kojem se nalaze".\n"Politiku nadležnog ministarstva (poljoprivrede) u stvari vode državni sekretari i duboke strukture unutar državne uprave, bliske velikim domaćim i globalnim poljoprivrednim igračima", ocenio je Rudić.\nPo njegovim rečima, program mera pomoći u poljoprivredi je "nedovoljno i simbolično samozavaravanje države i javnosti o pomoći i podršci".\nOcenio je da državni konkursi za pomoć poljoprivredi nisu dobri jer su "uglavnom ciljani i namešteni za nekog".\n"Dokaz za to su nerealno kratki rokovi za dostavljanje potrebne konkursne dokumentacije, pa na njih može da odgovori samo onaj ko je unapred znao šta će da se raspiše i šta je potrebno pribaviti za učešće", naveo je Rudić.\nOcenio je da je sistem isplate poljoprivrednih subvencija dobar, ali su subvencije male.\nRudić je rekao da od strateškog opredeljenja države zavisi da li će zemlju obradjivati stotine hiljada porodičnih poljoprivrednih gazdinstava, ili će ona biti "podeljena na latifundije malog broja privilegovanih pojedinaca i nekoliko stranih kompanija".\nOdnosno: "da li će opredeljenje države biti bogaćenje i koncentracija kapitala u okviru jednog ekskluzivnog kluba, te dramatičan poremećaj demografske slike naše zemlje", napisao je Rudić.\nOcenio je da je Srbiji potreban drugačiji vid gazdovanja državnim zemljištem, jer je postojeći "neefikasan i koruptivan".\nOn smatra da je potrebna i "sistemska podrška uspostavljanju, osnaživanju i širenju preradjivačkih kapaciteta, uspostavljanje zemljišnog maksimuma poreskom destumilacijom iznad definisane količine zemljišta, dosledna primena zakona o poljoprivrednom zemljištu u delu koji se tiče prodaje istog mladim poljoprivrednicima, a koji je u stvarnosti mrtvo slovo na papiru".\nDodao je da je Srbiji potrebno i čvrsto "NON GMO!" opredeljenje države, kao i revitalizacija, očuvanje i osnaživanje domaće semenske proizvodnje.\nRudić je ocenio da bi opredeljenje države trebalo da, u idealnom slučaju, bude izvoz poluproizvoda ili gotovih proizvoda, umesto kao dosad uglavnom sirovina.\nTako bi zarada od poljoprivrede bila višestruko veća i kompenzovala razliku u količinama primarnih proizvoda, koja ide u korist velikih proizvodjača.\nPo njegovim rečima i po mišljenju poljoprivrednih proizvodjača, u ravnopravnim uslovima domaći poljoprivrednici su više nego konkurentni stranim.\nAli, "da bi uslovi bili ravnopravni, neophodno je da sistem subvencija bude efikasan i barem u približnoj meri u proseku onog koji uživaju evropski proizvodjači", ukazao je on.\nAleksandar Rudić je član Stručnog saveta za poljoprivredu Lige socijaldemokrata Vojvodine, stranke koja je članica koalicije UDS, zajedno sa organizacijom Srbija 21, Strankom moderne Srbije i Gradjanskim demokratskim forumom.


Projekat Termoelektrane Bugojno - Bug.ba - Info portal Bugojno\nProjekat Termoelektrane Bugojno\nRedakcija 05/12/2013 Nema komentara\nVlada Federacije BiH primila je na 90. sjednici Informaciju o projektu „Otvaranje površinskog kopa Kotezi i izgradnja termoelektrane Bugojno“, te zadužila Federalno ministarstvo energije, rudarstva i industrije da, u saradnji s Vladom Srednjobosanskog kantona, formira mješoviti tim koji će voditi daljnje aktivnosti na ovome projektu.\nElektropriveda BiH zadužena je da dovrši već poduzete aktivnosti na provođenju detaljnih istraživanja i pripremi tenderske dokumentacije za ovaj projekat. Troškove ovih aktivnosti će pokriti budući koncesionar.\nFederalno ministarstvo energije, rudarstva i industrije dužno je da po završetku pripreme od strane JP Elektroprivreda BiH, tendersku dokumentaciju za projekt uputi na dobivanje saglasnosti Vladi Federacije BiH i Vladi Srednjobosanskog kantona, a zatim i Parlamentu Federacije BiH i Skupštini Srednjobosanskog kantona.\nBH Telecom donirao 1,3 miliona KM pravnim subjektima\n10. sjednica OV Bugojno zakazana za petak, 06.12.2013.


Plenum Filozofskog fakulteta u Beogradu: Materijal sa konferencije za štampu\nMaterijal sa konferencije za štampu\nŠTA JE PLENUM I ZAŠTO PLENUM?\nPlenum je direktno-demokratsko telo koje je otvoreno za sve ljude koji se interesuju za pitanje visokog školstva. Smatramo da je pitanje obrazovanja pitanje koje se tiče svih, a ne samo studenata, profesora i stručnjaka, jer obrazovanje upravo finansiraju svi građani kroz porez koji plaćaju. Plenum je dakle mesto na kom svako učestvuje ravnopravno, u argumentovanoj raspravi, i glasanjem učestvuje u donošenju odluka. Plenum je upravo legitiman zato što je u potpunosti inkluzivan, i otvara mogućnost da odluke direktno donose oni kojih se one tiču, umesto da taj posao prepuštaju predstavnicima.\nPredstavnički oblici studentskog organizovanja su više puta kompromitovani i postalo je očigledno da oni ne zastupaju stvarne studentske interese. Na primer, 2010. godine, na izborima za Studentski parlament na Filozofskom Fakultetu u Beogradu omladinci Demokratske stranke i Srpske Napredne Stranke pokušali su da osvoje većinu u parlamentu, a kada im nije uspelo, bez kvoruma su držali sednice i donosili odluke kojima su sebi obezbeđivali visoka mesta u studentskom parlamentu i na kraju uspeli u održavanju nelegalnih izbora za novi saziv Studentskog parlamenta (http://bit.ly/t0ntGu).\nTakođe, prekjuče je na Filozofskom fakultetu u Novom Sadu grupa predstavnika Studentskog parlamenta u prslucima sa natpisom “obezbeđenje” na nekoliko sati sprečavala ulaz na fakultet kada je oko 400 studenata pokušalo da uđe u zgradu i održi Plenum. Smatramo da ovaj čin u potpunosti oduzima ionako poljuljan legitimitet institucije studentskog parlamenta, koji očigledno ne predstavlja interes studenata, već je naprotiv spreman i da se okrene protiv njih.\nŠtaviše, moć koju studentski parlament ima u donošenju odluka po trenutnom zakonu je zanemarljiva: po Zakonu o visokom obrazovanju, Studentksi parlament delegira predstavnike studenata u druga tela i organe u kojima su studenti dobili pravo učešća do 20% od ukupnog broja članova, što znači da su manjinski zastupljeni te bi naprosto bili preglasani od strane profesora i predstavnika Vlade kada predlažu rešenja za određene studentske probleme.\nStoga smatramo da je Plenum pravi odgovor na pomenute probleme koji proističu iz zvaničnih oblika studentskog organizovanja i reprezentacijskih mehanizama. Takođe, pravo na samoorganizovanje studenata je zagarantovano članom 86, stav 2, tačka 4 Zakona o visokom obrazovanju.\nŠTA JE BLOKADA I ZAŠTO BLOKADA?\nBlokada kao oblik protesta nastala je kao odgovor na dugogodišnje ignorisanje studentskih problema. Do sada smo te probleme pokušavali da rešimo preko studentskih parlamenata, protestnim šetnjama, blokiranjem saobraćajnica i višesatnim stajanjima ispred Vlade – ukratko radili smo sve ono što se od studenata i očekuje. Svi ovi načini borbe su po pravilu, u najboljem slučaju nailazili na delimične odgovore i kratkoročna rešenja. I ove godine, 6. oktobra studenti sa više fakulteta su nakon zajedničkog protesta podneli svoje zahteve Ministarstvu prosvete, koje je odgovorilo da nismo legitimni predstavnici studenata – dakle, samih sebe, te da ne žele sa nama da komuniciraju. Naravno da bismo radije išli na predavanja i spavali kod kuće – ali nam se blokada nameće kao jedini način da se naš glas čuje.\nMi pokušavamo da otvorimo prostor za razmišljanje o pitanju javnog dobra, koje je proteklih godina sasvim iščezlo iz javnosti. Smatramo da je fakultet kao javni prostor adekvatno mesto za artikulaciju ovog pitanja. Blokada nastave, koja se na Filozofskom fakultetu u Beogradu odvija već 13 dana, ne znači i blokadu obrazovanja. Naprotiv, svakodnevni alternativni program koji je otvoren za javnost, i koji organizujemo u saradnji sa drugim studentima, umetnicima, sa profesorima sa našeg ali i sa drugih fakulteta, čini ovu blokadu autentičnim procesom samoobrazovanja. Značaj ovog procesa prepoznali su i učesnici ovogodišnjeg Oktobarskog salona, koji su deo programa premestili na Filološki i Filozofski fakultet u blokadi.\nBlokada Filološkog fakulteta prekinuta je odlukom Plenuma Filološkog fakulteta 29. oktobra usled brojnih pritisaka: medijske hajke i klevetničkih optužbi da protest kontrolišu razne političke organizacije, provokacija od strane pripadnika SKONUS-a, studentskih parlamenata i od PR-a Univerziteta u Beogradu Marjana Nikolića, poziva na državno nasilje od strane rektora Branka Kovačevića i napada neonacista, a na kraju i fizičkog nasilja od strane samih profesora.\nU ponedeljak, 31. oktobra 2011. godine i studenti/kinje Više škole elektrotehnike i računarstva podržali su naše zahteve i blokirali školu.\nDEMANTI IZJAVA BRANKA KOVAČEVIĆA, UPRAVE FILOZOFSKOG FAKULTETA I PODRŠKA\nU nedostatku argumenata, protivnici blokade su se koristili aktivnim dezinformisanjem javnosti i pokušajima manipulacije studentima. Rektor Univerziteta u Beogradu, Branko Kovačević, se u ovome naročito istakao, ali osećamo da je ovom prilikom važno da napomenemo samo neke od njegovih izjava.\nNa primer, na njegove izjave kako su školarine u Evropskoj uniji ili Americi “do deset puta veće nego kod nas”, kao i da besplatno obrazovanje ne postoji nigde u svetu. Ne možemo znati da li je rektor zaista neobavešten ili svesno širi neistine, ali znamo da su u većini evropskih zemalja školarine zapravo značajno niže nego u Srbiji: na primer, u Francuskoj cena godine na osnovnim studijama iznosi oko 177 evra, na Islandu od 100 do 250, dok je u Danskoj, Grčkoj, Švedskoj, Češkoj, Austriji, Finskoj, Sloveniji, Argentini, Brazilu, Kubi besplatno. Čak i ako uzmemo za primer Švajcarsku, gde se cene školarina kreću od 1500 do 6000 evra godišnje, taj iznos predstavlja najmanje pola a najviše dve minimalne mesečne zarade, pri čemu minimalna mesečna zarada iznosi nešto manje od 3000 evra.\nRektor Branko Kovačević je takođe otvoreno govorio o tome da je visina školarina delom uslovljena tržištem, pri čemu je visoke školarine na Arhitektonskom fakultetu objasnio time što je “poznato da ove studije biraju deca iz povoljnijeg materijalnog miljea”. Smatramo da je ovakva tržišna logika upravo suprotna demokratskim vrednostima u obrazovanju, i da bi to što su neki fakulteti dostupni samo deci iz bogatih porodica trebalo da predstavlja problem, a ne normalno i poželjno stanje stvari. Rektor univerziteta je ovde samo glasnogovornik jednog opštijeg procesa komercijalizacije znanja koji se u našoj zemlji, a i šire, odvija proteklih godina, a kojim se briše razlika između državnog obrazovanja i privatnog biznisa i koji doprinosi produbljivanju društvenih nejednakosti.\nU ovom kontekstu razumemo i rektorov poziv državi da reaguje “dogovorom, milom ili silom”, pri čemu je zgradu fakulteta poredio sa svojom privatnom kućom. Pored toga što je pozivom policije na fakultet zapravo pozivao na kršenje autonomije Univerziteta koja je zagarantovana članom 7. Zakona o visokom obrazovanju, rektor je ovim pokazao i nepriznavanje ili nepoznavanje koncepta javnog prostora, javnog dobra, javnog interesa, nasuprot privatnom vlasništvu i ličnim interesima.\nSa različitih strana, kao i uvek do sada kada su u pitanju samoorganizovani studentski protesti, stizale su optužbe da su studenti izmanipulisani od strane nekakvih političkih organizacija. Plenum je telo otvoreno za sve zainteresovane studente na kom se demokratski raspravlja i učestvuje, čime je mogućnost manipulacije gotovo isključena. Sa druge strane, smatramo da su te optužbe licemerne u situaciji gde su zvanične institucije, uključujući i studentski parlament, do krajnosti ispolitizovane, čega su građani ove zemlje vrlo svesni.\nOvom prilikom odgovaramo i na neistinite navode Uprave Filozofskog fakutleta koja navodi da se blokada sprovodi nasilno, da je Ministarstvo prosvete već ispunilo zahteve studenata, a da za zahtev za školarinom od tri minimalne plate fakultet nije nadležan.\nBlokada se sprovodi tako što su fotelje postavljene ispred hodnika koji vode do učionica i na njima studenti u blokadi prosto sede. Ova vrsta otpora u potpunosti je nenasilna. Pristupi bibliotekama, čitaonicama, studentskoj službi i profesorskim kabinetima slobodni su. U okviru Blokade Fakulteta sprovodi se i alternativna nastava u kojoj učestvuju brojni profesori, javni intelektualci i progresivni aktivisti (http://www.youtube.com/user/ffplenumff).\nMinistarstvo prosvete, kao uostalom i uprave Univerziteta i fakulteta, do sada su isključivo komunicirali sa onim studentskim predstavnicima koje oni smatraju legitimnim. Međutim, ni na njihove zahteve (koji se po jednokratnosti i nedefinisanju maksimalnog iznosa školarine, ne poklapaju sa zahtevima studenata u blokadi) nije odgovoreno pozitivno, već u formi preporuke. Naime, 21.10.2011. predstavnici studenata koji su protestovali (a predstavnici su uglavnom članovi parlamenata i SKONUS-a) i Ministarstvo usaglasili su se o načinima ispunjenja njihovih zahteva. Dokument koji je tom prilikom potpisan od strane učesnika u pregovorima sadrži isključivo preporuke fakultetima i to preporuke kojima se fakultetima ostavlja prostor da rešenja primene onako kako oni to žele, što apsolutno ne znači da će primena biti u skladu sa interesima studenata.\nZakonom o visokom obrazovanju, član 53, stav 1, tačka 8, propisano je da odluku o visini školarine donosi Savet fakulteta. Dakle, pitanje školarina jeste u nadležnosti fakulteta.\nS druge strane, što je možda i bitnije, podršku smo dobili u vidu ohrabrujućih tekstova, pisama podrške, učestvovanja u alternativnom programu na Blokadnom festivalu (http://www.youtube.com/user/ffplenumff). Otvorena podrška nije izostala ni od strane profesora kao što su Nada Sekulić, Todor Kuljuć, Vera Vratuša, Zagorka Golubović, Slobodan Marinković, Dean Duda, ali i od Unije sindikata prosvetnih radnika Srbije (koju čini 42000 profesora).\nKao konkretan vid podrške vidimo i predlog dekana Pedagoškog fakulteta u Somboru, prof. dr Aleksandra Petojevića da se školarine na ovom fakultetu smanje za 75%, čime bi one iznosile 12.500 dinara. Dekan ovog fakulteta izjavio je da “ne mogu profesori univerziteta da žive u jednoj, a studenti u drugoj državi.”, kao i da profesori, studenti i njihovi roditelji moraju deliti istu sudbinu. Ovo vidimo kao primer odgovornog i socijalno svesnog postupanja u vezi sa visokim obrazovanjem (http://bit.ly/vEZk5P).\nZAHTEVI – POJAŠNJENJE I ARGUMENTACIJA\n1. Školarina u visini tri minimalne plate – zahtevamo da se visina školarina na svim državnim visokoškolskim ustanovama zakonski ograniči na iznos od tri minimalna mesečna primanja, tj. da ne iznosi više od 48.000 dinara.\n2. 48=budžet – zahtevamo da svi studenti i studentkinje koji su osvojili 48 ESPB bodova dobiju status budžetskog studenta, s obzirom na činjenicu da opterećenje studenata nije realno iskazano; dakle, mi ne tražimo oslobađanje od plaćanja školarine samo za ovu godinu ili nešto slično – tražimo SVA prava koja budžetski studenti imaju po Zakonu. Prolaznost studenata je izuzetno niska (oko 18%) što govori o tome da se pravilo prema kojem 60 poena čini uslov uvelo bez stvarnog reformisanja gradiva, iako je to nominalno urađeno.\n3. Ukidanje rangiranja - iz drugog zahteva proističe i ukidanje rangiranja, tj. postojećih kvota koje propisuju da samo određeni broj studenata koji su stekli uslov za dobijanje statusa budžetskog studenta to i ostvare. Rangiranje među studente uvodi kompeticiju, nekolegijalnost, i šalje poruku da uspeh jednih zavisi od neuspeha drugih, što narušava akademsku atmosferu.\n4. Vraćanje apsolventskih rokova i staža – zahtevamo da se studentima/kinjama koji nisu neposredno po završetku slušanja predavanja sa poslednje godine studija položili preostale ispite omogući da iste polažu svakog meseca, bez vremenskog ograničenja za polaganje ispita i bez ikakve nadoknade\nDržava godinama ne izdvaja za visoko obrazovanje sva sredstva na koja se sama obavezala shodno Zakonu o visokom obrazovanju. Trenutna budžetska ulaganja u visoko školstvo iznose 0.9% ukupnog budžeta države Srbije. Ovim se država Srbija stavlja na poslednje mesto po visini budžetskih ulaganja u visoko školstvo u regionu. Usled navedenih okolnosti najveći izvor prihoda fakulteta koje je država trebalo da im obezbedi postaju školarine, a one se pak određuju paušalno i stihijski. Proces formiranja školarina je netransparentan, a visoke školarine objašnjavaju nam se površnim opaskama o tome kako smo “siromašna zemlja” i kako “nema dovoljno novca u budžetu”. Visoke školarine nam se predstavljaju gotovo kao prirodna činjenica. Stvara se atmosfera u kojoj se potpuno podrazumeva da u opštem siromaštvu teret treba da padne na studente i njihove roditelje, odnosno da na visoko obrazovanje imaju pravo samo bogati. Sa druge strane, svi ljudi u ovoj zemlji svesni su iracionalnih trošenja od strane države, budžetskih rupa i ostalih načina na koji se novac građana rasipa. Mi upravo ne želimo da prihvatimo ovo kao prirodne činjenice, već kao društvenu činjenicu koja zavisi od odluka koje donose ljudi na odgovornim položajima, te samim tim moraju da preuzmu odgovornost za stanje koje je proizvod njihovih odluka.\nZnanje je javno dobro i ljudsko pravo, a ne privilegija. Smatramo da je stoga pitanje školarina, i visokog školstva uopšte, jedno od ključnih socijalnih pitanja koje se tiče celog društva.


Foto: Melisa Teletović/BHRT/Arhiv\nNa današnjoj sjednici kolegija Doma naroda Parlamentarne skupštine Bosne i Hercegovine dogovoren je sastav stalnih komisija, a sjednica Doma zakazana je za 20. decembar, izjavio je po završetku sjednice predsjedavajući Doma Dragan Čović.\nOn je rekao da će u 14 sati uslijediti sastanak sa predstavnicima međunarodnih organizacija, između ostalih i sa članovima Vijeća za implementaciju mira (PIC).\nČović je naglasio kako ne vjeruje da će doći do zastoja u formiranju vlasti i poručio da će ona biti uspostavljena do Božića, 25. decembra. Prema njegovim riječima, ministar finansija u Vijeću ministara biće iz Hrvatske demokratske zajednice (HDZ) BiH.\nKada je u pitanju Vlada Federacije, Čović je kazao da se radi na reorganizaciji i ukidanju, kako je rekao, neustavnih ministarstava i imenovanju novih.\nZvizdić: Potvrda Vijeća ministara moguća na narednoj redovnoj sjednici\nOkončana je i proširena sjednica Kolegija Predstavničkog doma Parlamentarne skupštine Bosne i Hercegovine (PDPSBiH).\nPredsjedavajući Predstavničkog doma Denis Zvizdić potvrdio je kako će se dnevnom redu sutrašnje hitne sjednice naći samo dvije tačke: imenovanje komisija i potvrđivanje mandatara Vijeća ministara BiH Zorana Tegeltije.\nZvizdić je rekao kako vjeruje da će sutra biti potvrđeno imenovanje predsjedavajućeg Vijeća ministara BiH.\n“Poslije toga očekujemo da će procesi ići u skladu s predviđenim procedurama dostave imena za ministre, zamjenike ministara, procedure provjere koje će provesti Centralna izborna komisija BiH i SIPA, tako da do kraja ove godine očekujemo da ćemo biti u prilici da imenujemo kompletno Vijeće ministara BiH”, istaknuo je Zvizdić.\nPrva naredna redovna sjednica Predstavničkog doma biće održana 18. decembra. Ako do tada budu dostavljeni svi podaci o kandidatima za ministre moguće je da će tada biti i potvrđeni, kazao je on.


- Prijatan, normalan i sjajan sagovornik. Želim mu puno zdravlja i da dobro poznavajući našu domovinu BiH uradi sve na njenom daljem prosperitetu i ulasku u EU i NATO savez. Hvala Vam za kratko izdvojeno vreme u avionu Zagreb-Sarajevo - napisao je Hadžihafizbegović na Fejsbuku.\nPodsećamo, glumac Emir Hadžihafizbegović najavio je ove godine snimanje filma o Naseru Oriću.\n- Taj se film priprema da se jednom skine stigma sa heroja koji je otišao u Hag, oslobođen optužbi, moramo napraviti film o Naseru Oriću - poručio je tada Hadžihafizbegović.\nNaser Orić je bio komandant Armije BiH koja je odgovorna za zločine u selima oko Srebrenice i zatiranje srpskih sela oko tog grada. Žrtve tih zločina bili su žene i deca, a postoje svedočenja da je Naser Orić svojim rukama činio gnusne ratne zločine. Ipak, Haški tribunal ga je (i pored svih dokaza) oslobodio odgovornosti.\nBosna i Hercegovina Srebrenica ratni zločini Naser Orić Emir Hadžihafizbegović Gabrijel Eskobar\n28. 01. 2022. u 00:48 >> 02:39


Obavezna opšta vakcinacija retkost u svetu, AUT prva u EU – Krstarica\nObavezna opšta vakcinacija retkost u svetu, AUT prva u EU\nBEČ – Austrijska vlada najavila je danas uvođenje opšte obavezne vakcinacije protiv korona virusa od februara iduće godine, čime će postati prva u Evropskoj uniji koja je pribegla takvoj meri, inače retko korišćenoj u svetu.\nObavezna vakcinacija za celokupno stanovništvo jedne zemlje postoji u Vatikanu od 8. februara, i to za sve stanovnike te najmanje države sveta i zaposlene.\nTakođe, od februara je predsednik Indonezije Joko Vidodo izdao uredbu koja omogućava kažnjavanje svih koji odbijaju da se vakcinišu protiv korone, a kazne su do 300 evra, što predstavlja dve prosečne mesečne plate.\nU Tadžikistanu i Turkmenistanu je početkom jula uvedena obaveza vakcinacije za sve punoletne građane.\nIsto tako, i u julu je u Mikroneziji naložena opšta obaveza vakcinacije, što je učinila i Nova Kaledonija u septembru.\nDruge zemlje su uvele obaveznu vakcinaciju za određene grupe građana.\nItalija je u oktobru uvela obavezan kovid pasoš za sve zaposlene, tako da svi koji nisu vakcinisani, ili nedavno preležali koronu, moraju imati negativan test za dolazak na posao, a ako to ne poštuju prete novčane kazne i neisplaćivanje plata. Još ranije, 25. maja, uvedena je obavezna vakcinacija za medicinsko osoblje, a ko to od njih ne učini zabranjen mu je rad sa pacijentima.\nVelika Britanija je u oktobru uvela obaveznu vakcinaciju za osoblje u domovima za stare, a za osoblje u zdravstvu naloženo je da moraju biti vakcinisani do 1. aprila.\nFrancuska je uvela obavezu vakcinacije za osoblje u zdravstvu, staračkim domovima i tehničarima u kritičnoj infrastrukturi. Oni su morali do 15. septembra da dobiju najmanje prvu dozu. U međuvremenu suspendovano je oko 3.000 ljudi jer nisu ispunili nalog vlade.\nMađarska je najavila da želi da želi da uvede obaveznu vakcinaciju za zaposlene u javnoj administraciji, a pre toga tu obavezu donela je za zaposlene u zdravstvu.\nLetonija od 12. novembra zabranjuje poslanicima, koji odbijaju vakcinu, pravo ulaska u skupštinu, a od tada neće primati poslaničku platu. Od 4. novembra ta zemlja je dopustila poslodavcima da otpuštaju zaposlene koji ne žele da se vakcinišu i ne pristaju na promenu radnog mesta. Isto tako mera otpuštanja preti i profesionalnim vojnicima koji nisu potpuno imunizovani.\nDanska je 12. novembra predložila da brzim postupkom usvoji uakon kojim bi se preduzetnicima omogućilo da traže „zeleni pasoš“ od zaposlenih.\nU Grčkoj je od sredine avgusta uvedena obaveza vakcinacije za osoblje u staračkim domovima, a od 1.septembra za zaposlene u zdravstvu.\nU Ukrajini je, u oktobru, uvedena obaveza vakcinacije za zaposlene u javnom sektoru, uključujući nastavnike.\nOd 11. novembra proširena je lista na medicinsko osoblje i radnike u komunalnoj službi.\nU Rusiji, u Moskvi, vlasti prestonice su naložile u junu svim zaposlenima na javnim mestima da moraju da se vakcinišu, i dala je poslodavcima mesec dana vremena da najmanje 60 odsto osoblja primi prvu dozu. U Sankt Peterburgu je obavezna vakcinacija za građane starije od 60 godina i osobe sa hroničnim oboljenjima.\nU Kazahstanu je vakcina obavezna, ili negativni test, za osobe koje rade u grupi sa više od 20 osoba.\nU SAD je predsednik Džozef Bajden u septembru najavio obaveznu vakcinaciju za sve zaposlene u saveznim institucijama, kao i zaposlene u kompanijama koje rade za vladu. Isto tako i zaposleni u državnim staračkim domovima i državnim školama moraju da se vakcinišu. Od 4. januara moraće da se vakcinišu i zaposleni u privatnom sektoru, ili će morati da se jednom nedeljno testiraju.\nKanada je u oktobru najavila obaveznu vakcinaciju za oko 300.000 zaposlenih u saveznoj službi, a ko ne želi biće poslat na neplaćeno odsustvo. Takođe svi putnici koji dolaze avionom, vozom ili brodom moraju pokazati potvrdu o vakcinaciji. Pored toga svih 338 poslanika mora da bude potpuno imunizovano, ako želi da uđe u parlament.\nU Kostariki je u septembru uvedena obaveza vaknacije za sve zaposlene u državnoj službi.\nAustralija je krajem juna naložila obaveznu vakcinaciju za osoblje visokog rizika u staračkim domovima i hotelima za karantin.\nNovi Zeland je u oktobru zatražio od svih nastavnika i zaposlenih u zdravstvu potpunu imunizaciju.\nFidži je u avgustu uveo „no jab, no job“ politiku, što znači da državni službenici, ako ne žele da se vakcinišu, moraju na neplaćeno odsustvo, a potom mogu biti i otpušteni, ako se ne vakcinišu tokom oktobra.\nU Zimbabveu je najavljeno da nevakcinisani državni službenici mogu biti otpušteni, a u Gambiji naložena je vakcinacija svih zaposlenih u turizmu, dok u Ekvatorijalnoj Gvijeniji svi vojnici, zdravstveni radnici i nastavnici morau da se vakcinisus.\nU Pakistanu od juna postoji obavezna vakcinacija za državne službenike i zaposlene u privatnom sektoru, a u provinciji Baludžistan od 1. jula zabranjen je pristup nevakcinisanima državnim institucijama, tržnim centrima, parkovima, i javnom prevozu.\nU Saudijskoj Arabiji od marta je na snazi uredba koja nalaže da svi zaposleni u privatnom i javnom sektoru, koji nerade od kuće, moraju biti vakcinisani, što važi i za pristup državnim i privatnim institucijama i obrazovnim ustanovama.


Zahtjev Italije za prijem migranata u Crnu Goru još u proceduri - CdM\nZahtjev Italije za prijem migranata u Crnu Goru još u proceduri\nVlada Crne Gore još nije odgovorila na zahtjev Italije da primi migrante sa Sicilije, saopštio je crnogorski premijer Duško Marković u nakon sastanka sa bugarskim kolegom Bojkom Borisovim.\n“Zahtjev Vlade Italije je u proceduri i tokom ove sedmice biće na dnevnom redu Nacionalnog tijela za pitanja migracije, a kasnije će stav tog tijela biti razmatran na Vladi . Dakle, još nemamo stav o tome ali je taj zahtjev, ponavljam u proceduri”, najavio je Marković, prenosi RSE.\nMigranti, uglavnom iz Eritreje, su bili zarobljeni u luci Katanija, jer im italijanska vlada nije dozvolila da se iskrcaju dok druge zemlje EU ne pristanu da preuzmu dio njih.\nPotom su mediji objavili da su Albanija i Irska, te Katolička crkva u Italiji dogovorili prihvat ove grupe migranata, a da zvanični Rim nije dobio odgovor iz Crne Gore.\nPredsjednici vlada Crne Gore i Republike Bugarske Duško Marković i Bojko Borisov saopštili su danas na konferenciji za medije održanoj nakon zvaničnih razgovora da su odnosi dviju država prijateljski i sadržajni, da su produbljeni podrškom Bugarske našim evropskim i evroatlantskim integracijama, te da obje strane vide mogućnost snažnije ekonomske saradnje.\n“Bugarska je sve vrijeme naših evropskih i evroatlantskih integracija bila uz nas, vjerovala u našu ambiciju i u naše mogućnosti, pružala konkretnu političku i svaku drugu podršku-zbog toga smo mi danas saveznici u NATO-u i veoma pouzdani partneri u procesu evropskih integracija Crne Gore”, rekao je Marković.\nBorisov je saopštio da naša zemlja i u buduće može u evropskim integracijama računati na potpunu podršku Bugarske pogotovo u procesu otvaranja preostala dva pregovaračka poglavlja.\n“Na svim nivoima predstavnici Bugarske podržavali su od samog početka Crnu Goru. Jedna smo od prvih država koja je učinila sve što je moguće jer smo uvjereni da Crna Gora poslije ulaska u NATO mora na najbrži mogići način ući u Evropsku uniju”, kazao je on i dodao da će Bugarska i ubuduće podržavati našu zemlju kao i Makedoniju i Abaniju kada budu pokrenule evropske integracije.\nBorisov je istakao da smatra važnim ubrzati proces integracija u razdoblju prije evropskih izbora jer će tada “posljednja stvar na koju će misliti biti Zapadni Balkan”.\nPodrška Bugarske ključna za cio ZB i za Jadransko-jonski koridor\nMarković je naglasio da je podrška Bugarske i premijera Borisova lično bila ključna da se Zapadni Balkan nakon petnaest godina nađe na agendi Evropske unije kao i da Jadransko-jonski autoput bude na ovogodišnjoj konferecniji koji je u Londonu organizovala Evropska banka za obnovu i razvoj (EBRD) uvršten u listu koridora koje podržava Evropska unija.\n“Predsjednik Borisov i njegova vlada su bili odlučujuće važni za održavanje samita EU-ZB u Sofiji nakon 15 godina koji je dao jasnu evropsku perspektivzu Zapadnog Balkana. Napori predsjednika Borisova su rezultitrali usvajanjem političke deklaracije koja je zemljama Zapadnog Balkana, kandidatima za članstvo u EU, dala jasnu evropsku perspektivu. Zahvaljujući Bugarskoj i predsjedniku Borisovu smo najozbiljnije smo pokrenuli priću o regonalnom infrastrukturnom povezivanju koja je važna za ekonomski napredak regiona i bolji život naših građana u cijelom regionu i cjelini i u svakoj zemlji. U Deklaraciji Samita u Sofiji je ušla je i Jadransko-jonska cesta kao projekat koji će podržatui Evropska unija. To se desilo isključivo zahvaljujući opredjeljenju predsjednika Borisova iza kojeg je on stao na ekonomskom forumu koji je organizovala EBRD u Londonu”, rekao je on.\nPredsjednik VladeBugarske istakao je važnost infrastrukturnog povezivanja država Jugoistočne Evrope rekavši da će to biti važno za povezivanje Zapadme Evrope i Azije kao i za konkurentnost biznisa u našem regionu.\nBorisov je posebno važnim ocijenio što će veliki dio finansiranja infrastrukturnih projekata stići iz izvora Evropske unije, te da je zbog toga važno da države regiona usklade svoje putarine i granične procedure kako bi maksimalno bilo olakšano obavaljanje poslova.\nPremijer #Bugarska @BoykoBorissov u zvaničnoj posjeti #CrnaGora 🇲🇪🇧🇬 pic.twitter.com/4szua0f3GS\n— Vlada Crne Gore (@VladaCG) September 3, 2018\nBugarska želi da svoju energiju izvozi crnogorskim podmorskim kablom\nPremijeri Marković i Borisov su rekli da su razgovarali i o jačanju ekonomske saradnje Crne Gore i Bugarske.\n“Danas u neposrednom razgovoru govorili smo kako da unaprijedimo ekonomsku saradnju, da povežemo naše ekonomije, da otvaramo nova radna mjesta i stvaramo nove prilike za naše ljude”, naveo je Marković.\nBorisov je predložio Markoviću konkretan projekat u oblasti energetike.\n“Mene zanima transfer struje između Crne Gore i Italije jer mi imamo dva nuklearna reaktora, imamo spreman teren za gradnju nuklearke. Predložio sam da napravimo jednu mješovitu kompaniju, možda uz neko simbolično učešće u izgradnji naše nuklearke, možda i sa kolegama iz Srbije, da bismo prenosili tu energiju naravno i prema Italiji na bazi onoga što vi gradite sa Italijom. Mislim da bi to bio jako dobar, profitabilan projekat”, zaključio je premijer Borisov istakao da se sa Markovićem dogovorio da o ovome razgovaraju stručnjaci dviju država ocijenivši da treba iskoristiti to što Bugarska ima energiju, a Crna Gora podmorski energetski kabl.\nTagoviBojko Borisov Crna Gora Duško Marković migranti\n20 Komentara na "Zahtjev Italije za prijem migranata u Crnu Goru još u proceduri"